title: Marcus Sörensen

text: Sörensen oli kaudella 2013–2014, kevään 2014 Kvalserienissä Djurgårdenin paras pistemies tehoilla 4+8=12. Joukkue nousi kauden päätteeksi kahden vuoden jälkeen takaisin Ruotsin pääsarjatasolle SHL:ään (ent. Elitserien). Hän oli myös European Trophyssa joukkueen paras pistemies ja maalintekijä tehoilla 7+6=13. Syyskuussa 2014 Sörensenin sopimusta Djurgårdenin kanssa jatkettiin kolmella vuodella kevääseen 2018 saakka. Kausi 2014–2015 oli hänelle varsinainen tulokaskausi SHL:ssä ja Sörensen teki 50 runkosarjaottelussa tehot 7+5=12 sekä kahdessa playoff-ottelussa yhden maalin. Hän oli runkosarjassa Djurgårdenin paras pistemies ja maalintekijä. Kevään 2015 pudotuspelien avauskierroksella Sörensen onnistui tekemään joukkueen ainoan maalin kahdessa playoff-ottelussa Luleå HF:ää vastaan. Hänet palkittiin kauden päätteeksi SHL:n vuoden tulokkaana. TsSKA Moskova varasi Sörensenin 41. pelaajana . Kaudella 2015–2016 hän oli Djurgårdenin kolmanneksi paras maalintekijä ja neljänneksi paras pistemies tehoilla 15+19=34.


title: Marcus Sörensen

text: Toukokuussa 2016 Sörensen teki vuoden mittaisen tulokassopimuksen NHL-seura San Jose Sharksin kanssa. Syksyn 2016 harjoitusleirin päätteeksi seura lähetti hänet AHL-joukkue San Jose Barracudaan. Sörensen pelasi siellä suurimman osan kaudesta 2016–2017 ja teki 43 runkosarjaottelussa tehot 17+17=34 ja kymmenessä playoff-ottelussa yhden syöttöpisteen. Hän debytoi Sharksin NHL-joukkueessa 7. helmikuuta 2017 vieraissa Buffalo Sabresia vastaan. Sörensen sai ottelussa myös syöttöpisteen maanmiehensä Melker Karlssonin tekemään maaliin. NHL-uransa avausmaalin hän teki 2. maaliskuuta 2017 Vancouver Canucksia vastaan. Sörensenin osuma jäi Sharksin 3–1-voittoon päättyneen ottelun ratkaisumaaliksi. Hänet valittiin ottelun kolmostähdeksi. Kaikkiaan Sörensen pelasi NHL:ssä kauden aikana 19 runkosarjaottelua tehopistein 1+3=4 ja kuusi playoff-ottelua tehopistein 1+1=2. Heinäkuussa 2017 hän teki Sharksin kanssa kaksivuotisen jatkosopimuksen.


title: Marcus Sörensen

text: Syksyn 2017 harjoitusleirin päätteeksi Sharks lähetti Sörensenin taas San Jose Barracudan AHL-joukkueeseen.


title: Marcus Sörensen

text: Sörensen on pelannut Ruotsin A-maajoukkueessa 21 ottelua tehopistein 6+7=13. Hän teki A-maajoukkuedebyyttinsä Euro Hockey Tourin ensimmäisessä kaksoismaaottelussa 6. helmikuuta 2015 Västeråsissa Suomea vastaan, mutta ottelu kuitenkin keskeytyi jään pettämisen vuoksi, joten virallisen debyyttinsä Sörensen teki seuraavassa ottelussa 8. helmikuuta 2015 Tukholman Globenissa Suomea vastaan. Hän sai ottelussa syöttöpisteen oltuaan kakkossyöttäjänä Staffan Kronwallin tekemään maaliin. Seuraavassa ottelussa 17. huhtikuuta 2015 Uumajassa Tšekkiä vastaan Sörensen teki ensimmäisen A-maajoukkuemaalinsa.


title: Marcus Sörensen

text: Sörensen on pelannut myös yhden nuorten ja kolme poikien maaottelua.


title: Marcus Sörensen

text: Sörensenin isoveli Niclas on pelannut Ruotsin alemmissa sarjoissa. Veljeksillä on isänsä kautta suomalaiset sukujuuret.


title: Abu Omar al-Shishani

text: Abu Omar al-Shishani () eli oikealta nimeltään Tarkhan Teimurazovitš Batirashvili (11. tammikuuta 1986 Akhmeta Gruusian SNT, Neuvostoliitto – maaliskuu 2016 Rakka, Syyria) oli Isis-järjestön keskeinen johtaja ja sotilaallinen komentaja. Maaliskuun 2016 alussa julkaistujen vahvistamattomien viranomaistietojen mukaan hän sai surmansa Koillis-Syyriassa al-Shadadin kaupungissa Yhdysvaltain tekemässä ilmaiskussa.


title: Abu Omar al-Shishani

text: Tarkhan Batirashvili syntyi Birkianin kylässä Georgian Pankisin solassa vuonna 1986. Al-Shishani kuului Pankisin solassa Georgiassa elävään kistien tšetšeeniheimoon melkhien klaaniin ja hänen isänsä on kristitty georgialainen Teimuraz Batirashvili äidin ollessa muslimi ja kisti. Hän suoritti varusmiespalveluksen Georgian armeijassa vuosina 2006–2007 ja jäi sinne töihin sotamiehenä. Venäjän–Georgian sodan aikana vuonna 2008 hän yleni Georgian armeijan tiedusteluyksikön kersantiksi ja otti osaa Tskhinvalin taisteluun. Vuonna 2010 hän sai tuberkuloosijn ja hänet todettiin kyvyttömäksi palvelukseen. Hänet erotettiin armeijasta ja muutamaa kukautta myöhemmin hänet pidätettiin aseiden laittomasta ostamisesta ja varastoinnista. Hän sai kolmen vuoden vankilatuomion, mutta hänet vapautettiin etuajassa huonon terveydentilan takia.


title: Abu Omar al-Shishani

text: Vapautumisensa jälkeen Batirashvili matkusti Syyriaan, jossa hän nousi sotakokemuksiensa avulla nopeasti kapinallisten joukossa. Hän komensi aluksi al-Qaidaan liitettyä Jaysh al-Muhajirin wa al-Ansar -nimistä ryhmittymää, joka koostui lähinnä ulkomaalaisista taistelijoista ja heistä osa oli Batirashvili tavoin tšetšeenejä. Batirashvilin saama salanimi "Shishani" tarkoittaa arabiaksi tšetšeeniä. Vuoden 2013 puolivälissä hän liittyi Isis-järjestöön, jonka johtaja Abu Bakr al-Baghdadi nimitti hänet järjestön pohjoisalueiden komentajaksi.


title: Abu Omar al-Shishani

text: Yhdysvallat teki 4. maaliskuuta 2016 ilmaiskun Shaddadiin kaupungin lähistöllä Koillis-Syyriassa. Isku kohdistui autokolonnaan, jonka kyydissä al-Shishani oli. Ensimmäisten tietojen mukaan al-Shishani ei kuitenkaan saanut surmaansa välittömästi. Syrian Observatory for Human Rights -järjestön lähteiden mukaan häntä hoidettiin iskun jälkeen haavoittuneena raqqalaisessa sairaalassa. Saman järjestön mukaan hän oli ollut iskun jälkeen useamman päivän ajan kliinisesti kuollut. Pentagon vahvisti pitävänsä al-Shishania kuolleena 15. maaliskuuta. Isis vahvisti heinäkuussa 2016 al-Shishanin kuolleen, muuta järjestön uutisjulkaisu Amaqin mukaan al-Shishani kuoli Irakin Shirqatin kaupungissa.


title: Tanahun piirikunta

text: Tanahun piirikunta () on yksi Nepalin 75 piirikunnasta. Se sijaitsee Nepalin Läntisen kehitysalueen Gandakin vyöhykkeellä, Kathmandusta länsiluoteeseen.


title: Tanahun piirikunta

text: Idässä piirikunnan naapurina on Gorkhan, etelässä Chitawanin ja Gulmin, lännessä Syangjan sekä pohjoisessa Kaskin ja Lamjungin piirikunta.


title: Tanahun piirikunta

text: Tanahun piirikunnassa asui vuonna 2011 yhteensä 323 288 ihmistä (315 237 as. vuonna 2001). Piirikunnan pinta-ala on 1 546 neliökilometriä ja väestötiheys 209 as./km. Hallinnollinen keskus on Byasin kaupunki (aiempi nimi "Damauli", 42 899 as., 2011), joka oli vuonna 2001 piirikunnan ainoa kaupunki. Se sijaitsee Kathmandun ja Pokharan välisen valtatien varrella. Byasista Kathmanduun on linnuntietä 108 kilometrin matka.


title: Tanahun piirikunta

text: Luonnonmaantieteellisesti piirikunta ryhmitellään osaksi Nepalin Läntistä kumpuvyöhykettä. Tarkemmassa jaottelussa piirikunnasta 2,3 % voidaan lukea alempaan trooppiseen, 88,0 % ylempään trooppiseen, 8,8 % subtrooppiseen ja hitunen (0,0 %) lauhkeaan kasvillisuusvyöhykkeeseen sekä 0,9 % vesistöihin kuuluvaksi.


title: Tanahun piirikunta

text: Nepalin vuoden 2015 maanjäristyksen järistyskeskus sijaitsi Gandakin maakunnan koillisosassa Gorhkan piirikunnassa, joka on Tanahun naapuripiirikunta. Tanahussa ilmeni runsaasti järistystuhoja; muun muassa tuhansia koteja ja muita rakennuksia tuhoutui.


title: Kaksintaistelu (kappale)

text: Kaksintaistelu on syyskuussa 2002 ilmestynyt Yön single, jonka nimikappale on seuraavana vuonna ilmestyneeltä albumilta "Rakkaus on lumivalkoinen". "Kun talvi saapuu" on myöhemmin julkaistu vain vuoden 2006 kokoelmalla "Yön valoisa puoli".


title: Kaksintaistelu (kappale)

text: Single nousi Suomen viralliselle listalle neljän viikon ajaksi ja oli korkeimmillaan sijalla kahdeksan.


title: Gunnar Halle

text: Gunnar Halle (s. 11. elokuuta 1965 Larvik) on norjalainen jalkapalloilija. Hänen pelipaikkansa oli puolustaja.


title: Gunnar Halle

text: Halle pelasi urallaan Norjan pääsarjassa 163 ottelua, jotka kaikki Lillestrømissä. Hän voitti seurassa Norjan-mestaruuden kausina 1986 ja 1989 sekä Norjan Cupin kaudella 1985. Suurimman osan ammattilaisurastaan Halle pelasi Englannissa. Pääsarjatasolla 1. divisioonassa ja sen seuraajassa Valioliigassa hän pelasi 195 ottelua edustaen Oldham Athleticia, Leeds Unitedia ja Bradford Cityä. Toisella sarjatasolla 1. divisioonassa Halle pelasi 151 ottelua edustaen samoja kolmea seuraa ja lisäksi Wolverhampton Wanderersia.


title: Gunnar Halle

text: Norjan A-maajoukkueessa Halle pelasi 64 ottelua ja teki viisi maalia vuosina 1987–1999. Hän oli mukana MM-kilpailuissa 1994 ja 1998.


title: Gunnar Halle

text: Lillestrøm:


title: EGS-zs8-1

text: EGS-zs8-1 on galaksi. Se on Maasta katsoen etäisin havaittu galaksi. Sen havaittu säteily on lähtenyt liikkeelle noin 670 miljoonaa vuotta sbb.


title: EGS-zs8-1

text: Galaksia on havainnoitu Hubble- ja Spitzer-avaruusteleskoopeilla, mutta sen etäisyys määritettiin Keck I -teleskoopilla ja MOSFIRE-instrumentilla.


title: Akash

text: Akash on intialainen ilmatorjuntaohjusjärjestelmä. Järjestelmän suunnittelu alkoi vuonna 1983, mutta se otettiin käyttöön Intian ilmavoimissa vasta vuonna 2012 ja Intian armeijassa vuonna 2015. Järjestelmän kantama on noin 30 kilometriä.


title: Akash

text: Akashin kehittely alkoi osana vuonna 1983 aloitettua Integrated Guided Missile Development Programme -ohjelmaa. Järjestelmän ensimmäiset laukaisut tehtiin vuonna 1990. Järjestelmän kehitti Defence Research and Development Organisation. Noin 96 % laitteistosta on kehitetty Intiassa. Järjestelmän ilmavoimille suunnattu versio otettiin käyttöön maaliskuussa 2012. Intian armeijan kokeet laitteistolla saatiin päätökseen vuonna 2014 ja se otettiin virallisesti armeijan käyttöön toukokuussa 2015. Armeijan ja ilmavoimien Akash-tilauksilla on arvoa yhteensä 230 miljardia rupiaa eli noin 3,819 miljardia Yhdysvaltain dollaria. Armeijan on tarkoitus varustaa ohjuksella kaksi rykmenttiä ja ilmavoimien kahdeksan. Armeijan ohjukset valmistaa Bharat Dynamics Limited ja ilmavoimien Bharat Electronics Limited. Bharat Electronics Limited tuottaa myös järjestelmän tutkalaitteiston.


title: Akash

text: Akashin kantama on noin 30 kilometriä ja se vastaa toiminnaltaan venäläistä BUK M1 -järjestelmää, sekä Raytheonin MIM-104 Patriot- ja kiinalaista Kai Shan-1-järjestelmää. Armeijan versio ohjuksesta on asennettu T-72-taistelupanssarivaunun alustalle, kun taas ilmavoimien ohjusjärjestelmät on asennettu Tata-kuorma-autoille.


title: Chitawanin piirikunta

text: Chitawanin piirikunta (, englanniksi myös muodossa "Chitwan") on yksi Nepalin 75 piirikunnasta. Se sijaitsee Nepalin Keskisen kehitysalueen Narayanin vyöhykkeellä, linnuntietä vajaa sata kilometriä Kathmandusta länteen.


title: Chitawanin piirikunta

text: Chitawanin piirikuntaa rajaa etelässä Intian Biharin osavaltio. Lännessä piirikunnan naapurina on Nawalparasin, pohjoisessa Tanahun ja Gorkhan sekä idässä Dhadingin, Makwanpurin ja Parsan piirikunta.


title: Chitawanin piirikunta

text: Chitawanin piirikunnassa asui vuonna 2011 yhteensä 579 984 ihmistä (472 048 as. vuonna 2001). Piirikunnan pinta-ala on 2 218 neliökilometriä ja väestötiheys 262 as./km. Hallinnollinen keskus on Bharatpurin kaupunki (143 836 as., 2011), joka sijaitsee linnuntietä noin 88 kilometriä Kathmandusta länteen.


title: Chitawanin piirikunta

text: Luonnonmaantieteellisesti piirikunta ryhmitellään yleensä osaksi Nepalin Keskistä alankoa (Terai). Tarkemmassa jaottelussa piirikunnasta 58,2 % sisällytetään alavampaan trooppiseen, 32,6 % ylempään trooppiseen ja 6,7 % subtrooppiseen kasvillisuusvyöhykkeeseen sekä 2,4 % vesistöihin kuuluvaksi.


title: Chitawanin piirikunta

text: Nepalin vuoden 2015 maanjäristyksen seurauksena piirikunnassa syntyi runsaasti järistystuhoja; muun muassa tuhansia koteja ja muita rakennuksia tuhoutui.


title: Sano että jäät

text: Sano että jäät on joulukuussa 2002 ilmestynyt Yön single. Sen nimikappale on seuraavana vuonna ilmestyneeltä albumilta "Rakkaus on lumivalkoinen" ja se on mukana myös Aleksi Mäkelän ohjaaman "Pahat pojat" -elokuvan soundtrackillä. Elokuvassa kuullaan lisäksi singlen toinen kappale "Niin paljon me teihin luotettiin", joka alun perin on vuonna 1985 julkaistulta albumilta "Myrskyn jälkeen". Selin oli kuullut sen ensimmäistä kertaa jo tuoreeltaan studiosessioiden aikana tuottaja T. T. Oksalan esittelemänä helsinkiläisessä yökerhossa ja halusi kappaleen vuosia myöhemmin elokuvaansa. Uudelleenmiksauksen teki Dan Tigerstedt.


title: Sano että jäät

text: Single nousi Suomen viralliselle listalle yhdeksän viikon ajaksi ja oli korkeimmillaan sijalla kahdeksan.


Afganistanin kansandemokraattinen puolue (PDPA) (, "Hezb-e dimūkrātĩk-e khalq-e Afghānistān", HDKA , "Da Afghanistān da khalq dimukrātīk gund") oli afganistanilainen marxilais-leninistinen kommunistipuolue, joka hallitsi maata vuosina 1978–1992.


title: Afganistanin kansandemokraattinen puolue

text: 1. tammikuuta 1965 perustettu PDPA osallistui Mohammed Daud Khanin johtamaan vuoden 1973 vallankaappaukseen, joka syrjäytti kuningas Mohammed Zahir Shahin ja perusti Afganistanin tasavallan. Vuonna 1978 se toteutti armeijan tuella ns. Saur-vallankumouksen, jonka myötä perustettiin kommunistiseen yksipuoluejärjestelmän johtama Afganistanin demokraattinen tasavalta. Vuonna 1987 kansallisen sovintopolitiikan myötä maa palautettiin Afganistanin tasavallaksi, mutta PDPA ja sen sosialistiset liittolaiset säilyttivät johtoaseman aina kevääseen 1992 asti, jolloin Gulbuddin Hekmatyarian johtamat islamilaiset mujahideenit valtasivat pääkaupunki Kabulin.


text: Puolue oli jakautunut vuodesta 1967 lähtien kahteen verisestikin kamppailevaan eri pääsiipeen: pääsihteeri Nur Mohammad Tarakin johtamaan Khalqiin ja apulaispääsihteeri Babrak Karmalin Parchamiin. Lisäksi puolueessa oli kaksi muuta pienempää ryhmää: maolainen Settam-e-Melli ja Khalqia lähellä olevaksi nähty Guruh-i Kar eli Kar. Ideologisten syiden lisäksi jaottelulla oli etnis-kulttuurilliset syyt. Khalqin muodosti pääasiassa maaseudun pataaniväestö, kun taas Parcham nojasi persiankieliseen (dari) ja koulutettuun kaupunkilaisväestöön. Settam-e-Melli oli persiankielisten ja šiialaisten suosiossa.


text: Kansandemokraattinen puolue oli voimakkaasti riippuvainen Neuvostoliitosta ja sen kommunistisesta puolueesta. Lopulta Neuvostoliiton sekaantuminen PDPA:n siipien väliseen valtakamppailuun johti neuvostomiehitykseen ja Afganistanin sotaan. Khalq oli johdossa aina joulukuuhun 1979, jolloin neuvostojoukot toteuttivat Operaatio Štorm-333:n, joka päättyi khalq-presidentti Hafizullah Aminin kuolemaan. Tämä johti neuvostomiehitykseen ja Karmalin sekä parchamistien valtaannousuun.


title: Kaskin piirikunta

text: Kaskin piirikunta () on yksi Nepalin 75 piirikunnasta. Se sijaitsee Nepalin Läntisen kehitysalueen Gandakin vyöhykkeellä.


title: Kaskin piirikunta

text: Piirikunnan naapurina on idässä Lamjungin, etelässä Tanahun ja Syangjan, lännessä Parbatin ja Myagdin sekä pohjoisessa Manangin piirikunta.


title: Kaskin piirikunta

text: Kaskin piirikunnassa asui vuonna 2011 yhteensä 492 098 ihmistä. Piirikunnan pinta-ala on 2 017 neliökilometriä ja väestötiheys 244 as./km. Hallinnollinen keskus on Pokhara (255 465 as., 2011), joka sijaitsee linnuntietä runsas 140 kilometriä Nepalin pääkaupunki Kathmandusta länsiluoteeseen. Pokharan kaakkoispuolella sijaitsee piirikunnan toinen kaupunki, Lekhnath (58 816 as, 2011).


title: Kaskin piirikunta

text: Nepalin vuoden 2015 maanjäristyksen järistyskeskus sijaitsi Gandakin maakunnan koillisosassa Gorhkan piirikunnassa, melko lähellä Kaskin piirikuntaa. Piirikunta kärsi tuhoja tämän seurauksena, muun muassa satoja rakennuksia tuhoutui perusteellisesti.


title: Rakkaus on lumivalkoinen (kappale)

text: Rakkaus on lumivalkoinen on Yö-yhtyeen kappale vuodelta 2003. Jussi Hakulisen säveltämä ja sanoittama laulu on yhtyeen tunnetuimpia ja suurimpia hittejä vuonna 1984 julkaistun "Joutsenlaulun" ohella. Siitä ovat omia versioitaan tehneet myös lukuisat muut artistit. Kappale ilmestyi alun perin helmikuussa 2003, jolloin se julkaistiin sekä singlenä, että samannimisellä albumilla. Vuonna 2011 "Rakkaus on lumivalkoinen" valittiin radioasema Iskelmän yleisöäänestyksessä Yön parhaaksi kappaleeksi ennen "Joutsenlaulua".


title: Rakkaus on lumivalkoinen (kappale)

text: Jussi Hakulinen on kertonut säveltäneensä kappaleen ollessaan kesäkuussa 2002 lomamatkalla Espanjan Saloussa yhdessä perheensä kanssa. Laulun kertosäe ja melodia tulivat hänen mieleensä kävelyretken aikana, jonka jälkeen Hakulinen palasi nopeasti hotellille ja näppäili melodian kännykän soittoääneksi. Samalla hän teki lauluun myös pari säkeistöä, mutta soinnut Hakulinen kirjoitti vasta Suomessa. Valmiin kappaleen sisältäneen demo-CD:n hän toimitti yhtyeelle heinäkuun alussa. Yö otti laulun keikkaohjelmistoonsa jo kesän 2002 aikana, mutta päätti julkaista syksyllä äänitetyn kappaleen singlenä vasta talvella 2003, jotta siitä saataisiin aikaiseksi tarpeeksi hyvä versio.


title: Rakkaus on lumivalkoinen (kappale)

text: Hakulinen on kertonut ensin ajatelleensa laulun nimeksi "Ihmiselon ihanuus ja kurjuus", joka on myös F. E. Sillanpään romaani, mutta päätyneensä lopulta ottamaan sen kertosäkeen alusta. Hakulisen mukaan laulutekstissä on kaksi rinnakkain kulkevaa teemaa. Toinen on kaiken peittävä rakastumisen tunne ja toinen taas kaiken, jopa uskon, menettäminen. Siihen kappaleessa viittaa rivi ""pihamaalla katson miten kaunis voikaan olla maa, vaikkei ole Jumalaa"". Hän on kutsunut laulua "toiseksi isoksi kappaleeksi" ja "totaaliseksi biisiksi", josta oli haaveillut "Joutsenlaulusta" lähtien jo 15 vuoden ajan ja pitää niitä myös ainoina tekeminään hitteinä.


title: Rakkaus on lumivalkoinen (kappale)

text: "Rakkaus on lumivalkoinen" äänitettiin syksyllä 2002 samannimisen albumin sessioiden yhteydessä. Tuottajana oli yhtyeen kosketinsoittaja Mikko Kangasjärvi ja miksaajana Dan Tigerstedt. Kappaleeseen otettiin Yön soittajien lisäksi mukaan kapellimestari Tapani Purasen johtama jousiorkesteri, jolle sovituksen teki Anssi Tikanmäki ja kertosäkeessä puolestaan kuullaan Daffy Terävän keksimä kitara-arpeggio. Laulusta tehdyn musiikkivideon ohjasi Jukka Takalo.


title: Rakkaus on lumivalkoinen (kappale)

text:
Helmikuussa 2003 julkaistu single nousi Suomen viralliselle listalle yhdeksän viikon ajaksi ja oli korkeimmillaan sijalla viisi. Sen toinen kappale "Kanssas oon" on myöhemmin julkaistu vuoden 2006 kokoelmalla "Yön valoisa puoli".
Kappaleen liveversioita on julkaistu vuoden 2003 albumilla "Yhden yön tarinoita", joka nauhoitettiin Tampere-talon konsertissa sekä vuonna 2006 Raumanmeren juhannuksessa äänitetyllä levyllä "Kolmen illan varietee".


title: Rakkaus on lumivalkoinen (kappale)

text: Kappaleen ovat levyttäneet Yön lisäksi myös lukuisat muut artistit. Tunnetuimpia ovat Suvi Teräsniskan versio hänen Yö-tribuuttialbumillaan "Hän tanssi kanssa enkeleiden" (2013) sekä Miss Saanan versio, joka kuullaan Neil Hardwickin elokuvassa "Jos rakastat" (2009). Kappale on suosittu laulu erityisesti mieskuorojen keskuudessa. Sen ovat levyllä julkaisseet ainakin Canto Finlandia albumillaan "Canto Finlandia III" (2003), Aikamiehet kokoelmalla "Kullatut muistot 1964–2004" (2004), sekä Salon viihdelaulajat (2012) ja Euran Työväen Laulajat (2014).


title: Rakkaus on lumivalkoinen (kappale)

text: Savon murteella lauletun version kappaleesta teki Jamppa Kääriäinen vuonna 2010, ruotsinkielisen käännöksen "En liten tid" levytti Teddy Granroth 2012 ja englanninkielisen "Love me like you never did before" Jessica Wolff 2014. Se on myös mukana Smurffien albumilla "Megaidolit Vol 12" (2004) nimellä "Smurffimaa on lumivalkoinen".


title: Rakkaus on lumivalkoinen (kappale)

text: Robin esitti Rakkaus on lumivalkoisen Vain elämää -televisiosarjan kuudennen kauden avausjaksossa.


title: A Thousand Thoughts

text: A Thousand Thoughts on yhdysvaltalaisen jousikvartetti Kronos Quartetin kokoelma-albumi, joka julkaistiin vuonna 2014 levymerkillä Nonesuch Records.


title: Sergei Saltykov

text: Sergei Saltykov (, 1726 – 1765) oli venäläinen upseeri ja kamariherra. Saltykovin suku kuului Venäjän vanhimpiin ja hänen isänsä toimi tsaarittaren adjutanttina. Parhaiten Saltykov tunnettiin Katariina Suuren ensimmäisenä rakastajana, ja tsaarittaren omien muistelmien mukaan Saltykov oli Paavali I:sen isä.


title: Dag Bjørndalen

text: Dag Bjørndalen (s. 2. huhtikuuta 1970 Drammen) on norjalainen ampumahiihtäjä. Hän edusti aktiiviurallaan Simostranda IL -seuraa. Hän on Ole Einar Bjørndalenin veli.


title: Dag Bjørndalen

text: Bjørndalen hiihti Naganon olympialaisissa 1998 kolmannen osuuden hopeaa saaneessa Norjan viestijoukkueessa, ja oli normaalimatkalla (20 km) kymmenes.


title: Dag Bjørndalen

text: Bjørndalen saavutti joukkuekilpailussa maailmanmestaruuden Antholzissa 1995. Hän sai Brezno-Osrblien MM-kilpailuissa 1997 hopeaa viestissä ja oli normaalimatkalla kahdestoista. Kontiolahden & Oslon MM-kilpailuissa 1999 hän saavutti viestipronssia, oli yhteislähtökilpailussa yhdestoista ja takaa-ajossa neljästoista.


title: Dag Bjørndalen

text: Bjørndalen saavutti EM-kilpailuissa viestihopeaa 2004. Hän sijoittui maailmancupin osakilpailussa parhaimmillaan toiseksi Lillehammerin pikakilpailussa (10 km) kaudella 1997–1998. Hän voitti normaalimatkan Norjan-mestaruuden 1999.


title: Citroën C3 Picasso

text: Citroën C3 Picasso on Citroënin vuosina 2008–2017 valmistama pieni tila-automalli, joka perustuu tekniikaltaan Citroën C3:een. Sen seuraajaksi tuli crossover-malli Citroën C3 Aircross. Etelä-Amerikassa vuodesta 2010 lähtien myyty samanniminen malli on C3 Picasson maastohenkisempi versio.


title: Citroën C3 Picasso

text: Vuoden 2009 Euro NCAP -kolaritestistä C3 Picasso sai tulokseksi neljä tähteä viidestä.


title: Citroën C3 Picasso

text: C3 Picasso esiteltiin Pariisin autonäyttelyssä syksyllä 2008. Kasvojenkohotuksen kokenut versio esiteltiin syksyllä 2012 samassa näyttelyssä. Malli sai uudistuksessa uuden etupuskurin, etusäleikön ja LED-päiväajovalot.


title: Egil Gjelland

text: Egil Gjelland (s. 12. marraskuuta 1973 Voss) on norjalainen uransa lopettanut ampumahiihtäjä. Hän edusti aktiiviurallaan Voss Skiskyttarlag -seuraa. Hänen puolisonsa on Ann Elen Skjelbreid. Hän on viestin olympiavoittaja ja maailmanmestari sekä joukkuekilpailun maailmanmestari.


title: Egil Gjelland

text: Gjelland hiihti Naganon olympialaisissa 1998 avausosuuden hopeaa saaneessa Norjan viestijoukkueessa. Pikakilpailussa hän sijoittui 13:nneksi. Salt Lake Cityn olympialaisissa 2002 hän hiihti kolmannen osuuden kultaa voittaneessa Norjan viestijoukkueessa. Takaa-ajokilpailussa hän oli viidestoista.


title: Egil Gjelland

text: Gjelland saavutti viestin MM-hopeaa Brezno-Osrbliessa 1997. Hän voitti joukkuekilpailun maailmanmestaruuden Hochfilzenissä 1998 ja sai viestin MM-hopeaa Lahdessa 2000. Hän saavutti Pokljukan MM-kilpailuissa 2001 pronssia viestissä, sijoittui neljänneksi pikakilpailussa (10 km), viidenneksi takaa-ajossa, 14:nneksi normaalimatkalla (20 km) ja 15:nneksi yhteislähtökilpailussa.


title: Egil Gjelland

text: Gjelland sijoittui Hanty-Mansijskin MM-kilpailuissa 2003 normaalimatkalla kuudenneksi ja pikakilpailussa 14:nneksi. Hän sai viestihopeaa Oberhofin MM-kilpailuissa 2004. Hän voitti Hochfilzenissä 2005 viestin maailmanmestaruuden ja sijoittui pikakilpailussa 12:nneksi. Banskon EM-kilpailuissa 2007 hän sai kultaa normaalimatkalla, hopeaa viestissä ja pronssia takaa-ajossa.


title: Egil Gjelland

text: Gjelland voitti maailmancupissa takaa-ajokilpailun Östersundissa kaudella 2004–2005. Hän sijoittui maailmancupin osakilpailuissa lisäksi kaksi kertaa toiseksi ja neljä kertaa kolmanneksi. Maailmancupin kokonaiskilpailussa hän sijoittui seitsemänneksi kaudella 2000–2001.


title: Egil Gjelland

text: Gjelland voitti Norjan-mestaruuden normaalimatkalla 2002 ja pikakilpailussa 2003.


title: Sylfest Glimsdal

text: Sylfest Glimsdal (s. 9. lokakuuta 1966 Fagernes) on norjalainen ampumahiihtäjä. Hän edusti aktiiviurallaan Nord-Aurdal Skiskytterlag -seuraa.


title: Sylfest Glimsdal

text: Glimsdal saavutti Feistritzin MM-kilpailuissa 1989 pronssia viestissä ja sijoittui kuudenneksi pikakilpailussa (10 km). Hän sai MM-hopeaa joukkuekilpailussa Novosibirskissä 1992. Hän oli pikakilpailussa kolmastoista Borovetsin MM-kilpailuissa 1993 ja normaalimatkalla (20 km) yhdeksäs Lillehammerin olympialaisissa 1994. Hän voitti joukkuekilpailun maailmanmestaruuden Hochfilzenissä 1998. Hän sijoittui yhteislähdön MM-kilpailussa 13:nneksi Oslossa 1999.


title: Sylfest Glimsdal

text: Glimsdal voitti maailmancupin osakilpailun pikakilpailussa Canmoressa kaudella 1993–1994 ja Pokljukassa kaudella 1994–1995 sekä normaalimatkalla Östersundissa kaudella 1997–1998. Lisäksi hän sijoittui toiseksi Novosibirskin normaalimatkalla kaudella 1991–1992 ja Ruhpoldingin pikakilpailussa kaudella 1998–1999. Maailmancupin kokonaiskilpailussa hän oli kolmas kaudella 1991–1992.


title: Sylfest Glimsdal

text: Glimsdal voitti Norjan-mestaruuden pikamatkalla 1994 ja normaalimatkalla 1998.


title: Delfinen-luokka (1934)

text: Delfinen-luokka oli Ruotsin merivoimien kolmen 1935-1936 valmistuneen miinasukellusveneen muodostama alusluokka.


title: Draken-luokka (1926)

text: Draken-luokka oli Ruotsin merivoimien kolmen 1929-1931 valmistuneen sukellusveneen muodostama alusluokka.


title: Mhairi Black

text: Mhairi Black (s. 12. syyskuuta 1994) on skotlantilainen poliitikko. Hän edustaa Skotlannin kansallispuoluetta. Black valittiin Britannian parlamenttiin vuoden 2015 parlamenttivaaleissa, joissa hän voitti samassa vaalipiirissä kamppailleen pitkäaikaisen ministerin Douglas Alexanderin. Black on Britannian nuorin kansanedustaja sitten Charles James Foxin, joka sai parlamenttipaikan vuonna 1768.


title: HMS Sjölejonet (Sle, 1936)

text: HMS Sjölejonet (runkonumerot Sl ja Sle) oli Ruotsin laivaston Sjölejonet-luokan sukellusvene.


title: HMS Sjölejonet (Sle, 1936)

text: Alus tilattiin Malmöstä Kockums Mekaniska Verkstads AB:lta ja sen köli laskettiin 1935. Alus laskettiin vesille 25. heinäkuuta 1936 ja se liitettiin laivastoon 21. syyskuuta 1938.


title: HMS Sjölejonet (Sle, 1936)

text: Alus poistettiin palveluksesta 15. toukokuuta 1959 ja se myytiin vuonna 1962 Ystadiin romutettavaksi.


title: Steve ’n’ Seagulls

text: Steve ’n’ Seagulls on suomalainen country-yhtye Jyväskylästä. Se esittää bluegrass-versioita tunnetuista hard rock- ja metallikappaleista. Sen jäsenet ovat lähtöisin muun muassa Hankasalmelta, Vetelistä, Luumäeltä, Kuopiosta ja Iisalmesta.


title: Steve ’n’ Seagulls

text: Yhtye tuli tunnetuksi kesällä 2014 YouTubessa julkaisemillaan videoilla. Erityisen suosittu oli yhtyeen versio AC/DC:n ”Thunderstruck”-kappaleesta, jota oli marraskuuhun 2018 mennessä katsottu yli 73 miljoonaa kertaa.


title: Steve ’n’ Seagulls

text: Yhtyeen esikoisalbumi "Farm Machine" ilmestyi Spinefarm Recordsin kautta 8. toukokuuta 2015. Vuoden 2015 aikana yhtye esiintyi kotimaansa lisäksi muun muassa Englannissa ja Yhdysvalloissa sekä Ruotsin Sweden Rock- ja Saksan Wacken Open Air -festivaaleilla. "Farm Machine" sijoittui ensimmäisellä listaviikollaan kolmanneksi Yhdysvalloissa Billboard Bluegrass -albumilistalla.


title: Steve ’n’ Seagulls

text: Yhtye nousi listaykköseksi Billboardin Bluegrass-listalla Yhdysvalloissa 21. syyskuuta 2016. Listaykköseksi nousseella levyllä "Brothers in Farms" on versiot muun muassa Iron Maidenin kappaleesta ”Aces High”, Guns 'n' Rosesin kappaleesta ”November Rain” ja Metallican kappaleesta ”Sad but True”.


title: Steve ’n’ Seagulls

text: Yhtye julkaisi YouTubeen marraskuussa oman kappaleen ja musikkivideon nimeltään "Ghost Town".Albumit


title: Steve ’n’ Seagulls

text: Singlet


title: George Washington Bridge

text: George Washington Bridge on kaksikantinen riippusilta, joka ylittää Hudsonjoen Manhattanin ja Fort Leen välillä Yhdysvalloissa. Silta rakennettiin vuosina 1927–1931, ja se oli maailman pisin silta Golden Gate Bridgen valmistumiseen saakka vuoteen 1937. Kokonaispituus on 1 451 metriä ja pisin jänneväli 1 067 metriä. Liikennemäärältään George Washington Bridge on maailman vilkkain.


title: Frode Grodås

text: Frode Grodås (s. 24. lokakuuta 1964 Hornindal) on norjalainen entinen jalkapalloilija. Hänen pelipaikkansa oli maalivahti. Peliuransa jälkeen Grodås siirtyi valmentajaksi. Hän toimii Norjan maajoukkueen maalivahtivalmentajana.


title: Frode Grodås

text: Grodås aloitti uransa miesten tasolla Norjan pääsarjan Sogndalissa kaudella 1982. Kaudet 1983–1987 hän edusti seuraa maan toiseksi korkeimmalla sarjatasolla. Kaudeksi 1988 Grodås palasi pääsarjaan siirtyessään Lillestrømiin. Hän pelasi seurassa yhdeksän pääsarjakautta voittaen Norjan-mestaruuden kaudella 1989. Kaudeksi 1996–1997 Grodås siirtyi Englannin Valioliigan Chelseaan. Hän nousi heti joukkueen ykkösmaalivahdiksi pelaten kauden aikana 21 liigaottelua ja voittaen FA Cupin. Seuraavalla kaudella Grodås edusti niin ikään Valioliigassa pelaavaa Tottenham Hotspuria, muttei pelannut ainuttakaan sarjaottelua.


title: Frode Grodås

text: Grodås siirtyi vuonna 1998 Saksan Bundesliigassa pelaavaan Schalke 04:ään, jossa hänen vastuunsa jäi kuitenkin vähäiseksi. Hän pelasi kolmen kauden aikana yhteensä yhdeksän liigaottelua. Osan ensimmäisestä Schalke-kaudestaan Grodås edusti Espanjan Primera Divisiónin Racing Santanderia. Grodås voitti Schalke 04:ssä Saksan cupin kaudella 2000–2001. Hän palasi päättämään uransa Norjan toiseksi korkeimmalle sarjatasolle, jossa edusti Hønefossia kaudet 2002 ja 2003.


title: Frode Grodås

text: Grodås edusti Norjan poikien ja nuorten maajoukkueita yhteensä kymmenessä maaottelussa. A-maajoukkueessa hän pelasi vuosina 1991–1999 ja 2002 yhteensä 50 ottelua. Grodås oli mukana MM-kilpailuissa 1994 ja 1998. Ensimmäisissä kisoissaan hän ei päässyt kentälle, mutta jälkimmäisissä pelasi Norjan kaikissa neljässä ottelussa.


title: Frode Grodås

text: Lillestrøm:


title: Frode Grodås

text: Chelsea:


title: Frode Grodås

text: Schalke 04:


title: Frode Grodås

text: Grodås aloitti valmennusuransa HamKamissa, jonka maalivahtivalmentajana hän toimi kaudella 2006. Seuraavaksi kaudeksi hän siirtyi vastaavaan tehtävään jo pelaajana pitkään edustamaansa Lillestrømiin. Grodås hoiti tehtävää aina kevääseen 2010 asti toimien vuonna 2008 toukokuusta lokakuuhun myös päävalmentajana. Kesällä 2010 hän aloitti Norjan maajoukkueen maalivahtivalmentajana.


title: Doug Hutchison

text: Doug Anthony Hutchison (s. 26. toukokuuta 1960 Dover, Delaware, Yhdysvallat) on yhdysvaltalainen elokuvanäyttelijä, joka tunnetaan antagonistiroolien esittäjänä. Hutchison on parhaiten tunnettu elokuvasta "Vihreä maili" (1999) ja televisiosarjasta "Salaiset kansiot". Vuonna 2011 hän sai maailmanlaajuisesti negatiivista julkisuutta mentyään naimisiin itseään 34 vuotta nuoremman Courtney Stoddenin kanssa.


title: Doug Hutchison

text: Hutchison opiskeli esittäviä taiteita New Yorkin Juilliard Schoolissa. Hänen uransa aktiivisinta aikaa oli 1990–2000-luku. Tällöin Hutchison näytteli useissa merkittävissä elokuvissa, kuten "On aika tappaa" (1996), "Con Air – lento vapauteen" (1997), "Batman & Robin" (1997) ja "Minä olen Sam" (2001).


title: Doug Hutchison

text: Hutchison tapasi Courtney Stoddenin, kun tämä kävi hänen opettamassaan näytelmäkerhossa. He avioituivat Las Vegasissa 20. toukokuuta 2011. Avioliitto sai maailmanlaajuista kritiikkiä, sillä Stodden oli vasta 16-vuotias. Se vaikutti kielteisesti myös Hutchisonin omaan elämään; omien sanojensa mukaan hänen agenttinsa irtisanoutui, perhe katkaisi välinsä häneen ja hän alkoi saada jopa tappouhkauksia.


title: Doug Hutchison

text: Vuonna 2013 Hutchison ja Stodden hakivat avioeroa, mutta palasivat yhteen elokuussa 2014. Heidän suhdettaan käsiteltiin tositv-ohjelmassa "Couples Therapy".


title: Mangaanioksidi

text: Mangaanioksidi eli mangaani(II)oksidi tai mangaanimonoksidi (MnO) on mangaani- ja oksidi-ionien muodostama epäorgaaninen ioniyhdiste. Yhdistettä käytetään muiden mangaaniyhdisteiden sekä lasin ja keramiikan valmistuksessa, lannoitteena, lisäravinteena sekä katalyyttinä. Luonnossa mangaanioksidia esiintyy manganosiittimineraalina.


title: Mangaanioksidi

text: Huoneenlämpötilassa mangaanioksidi on vihreää tai harmahtavaa kiteistä ainetta. Yhdisteen alkeiskoppi on kuutiollinen. Aine ei liukene veteen, mutta liukenee helposti laimeisiinkin happoliuoksiin. Mangaanioksidi hapettuu ilman hapen vaikutuksesta ensin mangaani(II,III)oksidiksi ja lopulta mangaani(III)oksidiksi. Hapettumisnopeus on riippuvainen mangaanioksidin partikkelikoosta.


title: Mangaanioksidi

text: Mangaanioksidia voidaan valmistaa kuumentamalla mangaanikarbonaattia tai mangaaniasetaattia hapettomissa olosuhteissa tai pelkistämällä mangaanidioksidia hiilen, hiilimonoksidin, maakaasun tai vedyn avulla. Tyypillisesti pelkistys suoritetaan 400–800 °C:n lämpötilassa.


title: Mangaanioksidi

text: Mangaanioksidia käytetään lannoitteissa, koska kasvit kykenevät absorboimaan sitä maasta. Lisäksi sitä lisätään eläinten rehuun. Yhdistettä käytetään myös muiden mangaaniyhdisteiden kuten mangaani(II)kloridin ja mangaanisulfaatin valmistukseen ja lasin ja keramiikan värjäykseen ja sähkötekniikan erikoissovelluksiin tarvittavien lasien ja keraamisten komponenttien valmistamiseen. Mangaanioksidia voidaan käyttää myös katalyyttinä.


title: HMS Sjöbjörnen (Sbj, 1938)

text: HMS Sjöbjörnen (runkonumerot Sb ja Sbj) oli Ruotsin laivaston Sjölejonet-luokan sukellusvene.


title: HMS Sjöbjörnen (Sbj, 1938)

text: Alus tilattiin Malmöstä Kockums Mekaniska Verkstads AB:lta ja sen köli laskettiin 1936. Alus laskettiin vesille 15. tammikuuta 1938 ja se liitettiin laivastoon 18. maaliskuuta 1939.


title: HMS Sjöbjörnen (Sbj, 1938)

text: Alus poistettiin palveluksesta 1. tammikuuta 1964 ja se myytiin 1967 Ystadiin romutettavaksi.


title: Lars Arvid Nilsen

text: Lars Arvid Nilsen (s. 15. huhtikuuta 1965 Notodden) on norjalainen entinen kuulantyöntäjä.


title: Lars Arvid Nilsen

text: Nilsenin uran paras saavutus on MM-hopea vuodelta 1991. Hän sijoittui kilpailussa alun perin kolmanneksi, mutta nousi pykälää ylemmäs alkuperäisen hopeamitalistin, toisen norjalaistyöntäjän Georg Andersenin, jäätyä kiinni dopingista.


title: Lars Arvid Nilsen

text: Nilsen itse jäi kiinni kiellettyjen aineiden käytöstä vuosina 1987 sekä 1992. Toisella kerralla hän sai elinikäisen kilpailukiellon kaikkeen urheiluun, joskin kieltoa lievennettiin vuonna 2004 koskemaan pelkästään kuulantyöntöä sekä kansallisia ja kansainvälisiä mestaruuskilpailuja muissa lajeissa.


title: Lars Arvid Nilsen

text: Nilsenin henkilökohtainen ennätys on 21,22 metriä vuodelta 1986, joka on samalla myös voimassa oleva Norjan ennätys.


title: Melodi Grand Prix

text: Melodi Grand Prix (usein lyhennettynä MGP) on norjalainen vuosittain järjestettävä laulukilpailu, joka toimii maan karsintana Eurovision laulukilpailuun. Kilpailu on järjestetty vuodesta 1960 lähtien lähes aina Norjan ollessa mukana, ja se on jäänyt väliin vain vuosina 1970, 1991 sekä 2002.


title: Melodi Grand Prix

text: Kilpailun järjestää Norjan yleisradioyhtiö NRK.


title: Melodi Grand Prix

text: Konseptiltaan Melodi Grand Prix vastaa hyvin paljon naapurimaa Ruotsin karsintakilpailua Melodifestivalenia.


title: Kaarlo Tuori

text: Kaarlo Heikki Tuori (s. ) on suomalainen oikeustieteilijä ja Helsingin yliopiston yleisen oikeustieteen emeritusprofessori.


title: Kaarlo Tuori

text: Kaarlo Tuori kirjoitti ylioppilaaksi Helsingin lyseosta vuonna 1967 ja suoritti Helsingin yliopistossa oikeustieteen kandidaatin tutkinnon vuonna 1970, lisensiaatintutkinnon vuonna 1972 ja väitteli tohtoriksi vuonna 1983 laajalla julkisoikeudellisella tutkimuksellaan "Valtionhallinnon sivuelinorganisaatiosta".


title: Kaarlo Tuori

text: Hän työskenteli Helsingin yliopistossa amanuenssina ja assistenttina 1960-luvun lopulta lähtien sekä hoiti finanssioikeuden apulaisprofessorin virkaa vuosina 1984–1990 ja hallinto-oikeuden professuuria vuosina 1991–2002. Yleisen oikeustieteen professorina hän toimi vuosina 2003–2015, ja siirtyi emeritusprofessoriksi vuoden 2016 alussa. Tuori on työskennellyt tutkijana myös Valtiovarainministeriössä vuosina (1973–1975) ja tutkijaprofessorina Suomen Akatemiassa (1986–1992) sekä akatemiaprofessorina (2011–2015). Tuori johti tuolloin myös kansallista Eurooppalaisen oikeuden ja poliittisen yhteisön perusteet -huippuyksikköä.


title: Kaarlo Tuori

text: Kaarlo Tuori on osallistunut muun muassa parlamentaarisen valmiuslainsäädäntökomitean, parlamentaarisen sotatilalakikomitean ja perustuslakikomitean työskentelyyn.


title: Kaarlo Tuori

text: Tuoria on pidetty yhtenä johtavista oikeusteorian ja -filosofian sekä eri maiden perustuslakien tuntijoista, ja häntä on luonnehdittu yhdeksi Suomen keskeisimmistä oikeusoppineista.


title: Kaarlo Tuori

text: Professori Tuori on ollut Suomalaisen Tiedeakatemian jäsen vuodesta 1994 ja Academia Europæan jäsen vuodesta 2009 lähtien. Hän on Lundin, Kööpenhaminann ja Turun yliopiston oikeustieteen kunniatohtori.


title: HMS Sjöhunden (Shu, 1938)

text: HMS Sjöhunden (runkonumero Shu) oli Ruotsin laivaston Sjölejonet-luokan sukellusvene.


title: HMS Sjöhunden (Shu, 1938)

text: Alus tilattiin Malmöstä Kockums Mekaniska Verkstads AB:lta ja sen köli laskettiin 1937. Alus laskettiin vesille 26. marraskuuta 1938 ja se liitettiin laivastoon 18. joulukuuta 1939.


title: HMS Sjöhunden (Shu, 1938)

text: Alus poistettiin palveluksesta 1. heinäkuuta 1960 ja se myytiin 1962 Ystadiin romutettavaksi.


title: HMS Svärdfisken (Sf)

text: HMS Svärdfisken (runkonumero Sf) oli Ruotsin laivaston Sjölejonet-luokan sukellusvene.


title: HMS Svärdfisken (Sf)

text: Alus tilattiin Malmöstä Kockums Mekaniska Verkstads AB:lta ja sen köli laskettiin 1939. Alus laskettiin vesille 18. toukokuuta 1940 ja se liitettiin laivastoon 20. kesäkuuta 1941.


title: HMS Svärdfisken (Sf)

text: Alus poistettiin palveluksesta 15. toukokuuta 1959 ja se myytiin 1961 Göteborgiin romutettavaksi.


title: HMS Tumlaren (Tu)

text: HMS Tumlaren (runkonumerot Tu) oli Ruotsin laivaston Sjölejonet-luokan sukellusvene.


title: HMS Tumlaren (Tu)

text: Alus tilattiin Malmöstä Kockums Mekaniska Verkstads AB:lta ja sen köli laskettiin 1940. Alus laskettiin vesille 7. syyskuuta 1940 ja se liitettiin laivastoon 14. toukokuuta 1941.


title: HMS Tumlaren (Tu)

text: Alus poistettiin palveluksesta 1. tammikuuta 1964 ja se myytiin 1967 Ystadiin romutettavaksi.


title: HMS Dykaren

text: HMS Dykaren (runkonumerot Dy) oli Ruotsin laivaston Sjölejonet-luokan sukellusvene.


title: HMS Dykaren

text: Alus tilattiin Malmöstä Kockums Mekaniska Verkstads AB:lta ja sen köli laskettiin 1940. Alus laskettiin vesille 17. joulukuuta 1940 ja se liitettiin laivastoon 26. elokuuta 1941.


title: HMS Dykaren

text: Alus poistettiin palveluksesta 1. joulukuuta 1959 ja se myytiin 1967 Ystadiin romutettavaksi.


title: HMS Sjöhästen (Shä, 1940)

text: HMS Sjöhästen (runkonumero Shä) oli Ruotsin laivaston Sjölejonet-luokan sukellusvene.


title: HMS Sjöhästen (Shä, 1940)

text: Alus tilattiin Malmöstä Kockums Mekaniska Verkstads AB:lta ja sen köli laskettiin 1940. Alus laskettiin vesille 19. lokakuuta 1940 ja se liitettiin laivastoon 18. kesäkuuta 1941.


title: HMS Sjöhästen (Shä, 1940)

text: Alus poistettiin palveluksesta 1. huhtikuuta 1963 ja se myytiin 1963 Ystadiin romutettavaksi.


title: HMS Sjöormen (Sor, 1941)

text: HMS Sjöormen (runkonumero Sor) oli Ruotsin laivaston Sjölejonet-luokan sukellusvene.


title: HMS Sjöormen (Sor, 1941)

text: Alus tilattiin Malmöstä Kockums Mekaniska Verkstads AB:lta ja sen köli laskettiin 1940. Alus laskettiin vesille 5. huhtikuuta 1941 ja se liitettiin laivastoon 3. joulukuuta 1941.


title: HMS Sjöormen (Sor, 1941)

text: Alus poistettiin palveluksesta 1. tammikuuta 1964 ja se myytiin 1964 Kalmariin romutettavaksi.


title: HMS Sjöborren

text: HMS Sjöborren (runkonumero Sbo) oli Ruotsin laivaston Sjölejonet-luokan sukellusvene.


title: HMS Sjöborren

text: Alus tilattiin Malmöstä Kockums Mekaniska Verkstads AB:lta ja sen köli laskettiin 1942. Alus laskettiin vesille 14. kesäkuuta 1941 ja se liitettiin laivastoon 28. toukokuuta 1942.


title: HMS Sjöborren

text: Alus upposi Södermanlandin saaristossa 1942, jolloin yksi mies sai surmansa. Alus nostettiin kunnostettavaksi ja se palasi palvelukseen vuotta myöhemmin. Alus poistettiin palveluksesta 15. toukokuuta 1959 ja se myytiin 1967 Ystadiin romutettavaksi.


title: Jukka-Pekka Pietiäinen

text: Jukka-Pekka Pietiäinen (s. 23. marraskuuta 1956 Helsinki) on suomalainen historioitsija, tietokirjailija ja kirja-alan pitkäaikainen vaikuttaja. Hän on työskennellyt Suomen tietokirjailijat ry:n toiminnanjohtajana huhtikuusta 2006.


title: Jukka-Pekka Pietiäinen

text: Vuosina 1995–2006 Pietiäinen työskenteli Edita-kustantamossa aluksi projektipäällikkönä ja sittemmin kustannuspäällikkönä ja yleisten tietokirjojen julkaisujohtajana. Pietiäisen toimintatapa oli tavoitteellinen, mutta ajoittain keskustelua herättävä.


title: Jukka-Pekka Pietiäinen

text: Pietiäinen valmistui ylioppilaaksi vuonna 1975 ja pääsi opiskelemaan Suomen historiaa Helsingin yliopistoon vuonna 1976. Sivuaineina hän opiskeli taidehistoriaa ja suomalaisugrilaista kansatiedettä. Pietiäinen opiskeli myös valtiotieteellisessä tiedekunnassa. Hän valmistui humanististen tieteiden kandidaatiksi vuonna 1978 ja filosofian kandidaatiksi vuonna 1980 ja lisensiaatiksi vuonna 1983. Pietiäinen väitteli vuonna 1986 ja hänet promovoitiin filosofian tohtoriksi Suomen historiasta 1990. Hän on ollut Suomen historian dosentti Helsingin yliopistossa vuodesta 1988.


title: Jukka-Pekka Pietiäinen

text: Vuosina 1981–1995 Pietiäinen oli päätoiminen historiankirjoittaja ja hänen pääasiallinen julkaisutoimintansa keskittyy tälle aikavälille. Vuosina 1988–1990 ja 1992 hän työskenteli Valtionarkiston projektitutkijana hankkeessa "Itsenäistymisen vuodet". Pietiäisen viimeisimmät teokset ovat "Varjosta vaikuttajaksi. Palvelutyönantajat ry 1995–2004" (2009) ja "100 merkittävää suomalaista tietokirjaa. Abckiriasta Mustaan orkideaan" (2014, yhdessä Joel Kuortin kanssa).


title: Jukka-Pekka Pietiäinen

text: Historioitsijana Pietiäinen on kirjoittanut myös Suomen Postin ja Liiketyönantajain keskusliiton historiat.


title: Jukka-Pekka Pietiäinen

text: Pietiäinen on ollut mukana pitkään Helsingin Kirjamessujen ja Vanhan kirjallisuuden päivien ohjelmatyöryhmissä. Hän on myös joka toinen vuosi järjestettävän tietokirjallisuuden ajankohtaistapahtuman TIETOKIRJA.FI:n järjestelytoimikunnan puheenjohtaja.


title: Jukka-Pekka Pietiäinen

text: Pietiäinen on vaikuttanut useissa eri kirja-alan toimielimissä, muun muassa Kopiosto- ja Sanasto-tekijänoikeusjärjestöissä, suomalaisen kirjallisuuden vientiorganisaatio Filissä, Baltic Writers’ Councilissa ja Bibliofiilien Seurassa, jonka puheenjohtajana hän oli 2009–2015. Ennen valintaa Tietokirjailijat ry:n toiminnanjohtajaksi hän oli yhdistyksen jäsen 1990–2006.


title: Jukka-Pekka Pietiäinen

text: Pietiäinen toimi pitkään myös Helsingin Sanomien tietokirjakriitikkona. Hän on myös vetänyt useina vuosina keskusteluja kirja-alan eri tapahtumissa.


title: HMS Delfinen (1934)

text: HMS Delfinen (runkonumero De) oli Ruotsin laivaston Delfinen-luokan miinasukellusvene.


title: HMS Delfinen (1934)

text: Alus tilattiin Malmöstä Kockums Mekaniska Verkstads AB:lta ja sen köli laskettiin 1933. Alus laskettiin vesille 20. joulukuuta 1934 ja se liitettiin laivastoon 22. huhtikuuta 1936.


title: HMS Delfinen (1934)

text: Alus poistettiin palveluksesta 24. helmikuuta 1953. Se myytiin 1957 Malmöhön romutettavaksi.


title: Håvard Flo

text: Håvard Flo (s. 4. huhtikuuta 1970 Stryn) on norjalainen entinen jalkapalloilija. Hänen pelipaikkansa oli hyökkääjä.


title: Håvard Flo

text: Flo pelasi urallaan Norjan pääsarjassa 143 ottelua ja teki 46 maalia edustaen Sogndalia, jossa hän pelasi myös kuusi kautta toiseksi korkeimmalla sarjatasolla. Hän pelasi lisäksi Tanskan Superliigan Aarhus GF:ssä (53 ottelua ja 27 maalia), Saksan Bundesliigan Werder Bremenissä (55 ottelua ja viisi maalia) ja Englannin 1. divisioonan Wolverhampton Wanderersissa (38 ottelua ja yhdeksän maalia). Flo voitti Tanskan Cupin Aarhus GF:ssä kaudella 1995–1996.


title: Håvard Flo

text: Norjan maajoukkueessa Flo pelasi vuosina 1992, 1996–1999 ja 2003–2004 yhteensä 27 A-maaottelua, joissa hän teki seitsemän maalia. Hän oli mukana MM-kilpailuissa 1998.


title: Håvard Flo

text: Flo on jalkapalloilija Per-Egil Flon setä, ja myös hänen serkkunsa Jostein Flo, Jarle Flo ja Tore André Flo ovat entisiä jalkapalloilijoita.


title: Håvard Flo

text: ¹ Kauden 1990 tilastot puuttuvat


title: Lesboksen kivettynyt metsä

text: Lesboksen kivettynyt metsä () on kivettynyt metsä Lesboksen saarella Kreikassa. Se muodostaa käytännössä kokonaisen fossilisoituneen metsäekosysteemin ja on sellaisena lajissaan merkittävä luonnonhistoriallinen kohde. Kivettynyt metsä muodostaa geopuiston nimellä Lesboksen geopuisto (Γεωπάρκο Λέσβου, "Geopárko Lésvou"). Se on osa Euroopan geopuistojen verkostoa (EGN) ja samalla Unescon geopuistojen verkostoa (GGN).


title: Lesboksen kivettynyt metsä

text: Kivettyneen metsän luonnonpuisto sijaitsee Lesboksen länsiosassa Eresós-Ántissan kunnallisyksikön alueella. Luonnonpuistoon liittyvä Lesboksen kivettyneen metsän luonnonhistoriallinen museo sijaitsee Sígrin kylässä.


title: Lesboksen kivettynyt metsä

text: Kivettynyt metsä on syntynyt mioseenikauden Bordeaux-vaiheen aikana noin 20–18,5 miljoonaa vuotta sitten. Tuohon aikaan tulivuoritoiminta Pohjoisen Egean saarten alueella vilkastui. Jossain vaiheessa tulivuorenpurkauksissa syntynyt pyroklastinen aines, vulkaaninen tuhka ja mutavyöryt peittivät alleen alueella olleen metsän. Näin syntyi anaerobinen tila, jossa metsän puut fossilisoituivat ja kivettyivät alkuperäisille sijoilleen. Osa puunrungoista jäi edelleen osittain pystyyn, kun taas osa kaatui. Kivettymisprosessissa puiden orgaaninen aines korvautui molekyyli molekyyliltä epäorgaanisella aineksella. Maailmassa ei tunneta toista täysin vastaavanlaista aluetta.


title: Lesboksen kivettynyt metsä

text: Ensimmäiset tiedot alueen fossiililöydöistä ovat peräisin alueelta kotoisin olleen filosofi ja luonnontutkija Theofrastoksen teoksista (mm. "Kivistä") 300-luvulta eaa. Nykyaikana alueen kivettyneisiin puihin kiinnitettiin enemmän huomiota 1800-luvulla. Tuolloin kasvitieteilijä Franz Unger saattoi alueen tiedeyhteisön tietoisuuteen kuvaamalla löytöjä teoksissaan. Alueen suojelutoimet aloitettiin vuonna 1958 ja se julistettiin suojelluksi luonnonmuistomerkiksi vuonna 1985. Lisäksi luonnonpuiston lähialueelta 340 neliökilometriä on julistettu lintujensuojelualueeksi ja joukko kohteita villieläinten suojelualueiksi. Alueeseen liittyvä museo perustettiin Sígriin vuonna 1994.


title: Lesboksen kivettynyt metsä

text: Kivettyneen metsän luonnonpuisto on ollut osa Unescon maailman geopuistojen verkostoa vuodesta 2004. Alueelle haettiin Natura 2000 -alueen status vuonna 2012 sekä liittämistä Unescon maailmanperintöluetteloon vuonna 2014.


title: Lesboksen kivettynyt metsä

text: Kivettyneet puunrungot ovat paljastuneet ajan kuluessa ympärillä olevan vulkaanisen kiviaineksen luonnollisen eroosion seurauksena. Alueella on myös suoritettu kaivauksia, mikä on paljastanut lisää puunrunkoja ja muita fossiileja. Tunnettuja puunrunkoja on satoja. Suurimman pystyssä seisovan rungon korkeus on 7,2 metriä ja ympärysmitta 8,58 metriä. Suurimpien kaatuneiden runkojen pituus on 20 metriä.


title: Lesboksen kivettynyt metsä

text: Alueelta on tunnistettu 46 eri kasvilajin fossiileja. Metsä on ollut sekametsää, jossa on kasvanut sekä havupuita (mänty, sypressi) että koppisiemenisiä puita (laakeripuu, poppeli, pähkinäpuu, pyökki, leppä, plataani, vaahtera, tammi, palmu, kanelipuu). Lajeista voi päätellä, että alueella on ollut subtrooppinen ilmasto. Puunrunkojen lisäksi alueelta on löydetty fossiloituneita puiden osia, kuten juurten ja oksistojen osia, hedelmiä, lehtiä sekä muun muassa eläinten fossiileja.


title: Lesboksen kivettynyt metsä

text: Varsinainen kivettyneen metsän luonnonpuisto sijaitsee Balí Alóniassa Lesboksen länsiosassa Ántissan, Eresóksen ja Sígrin kylien välisellä alueella. Alueen koko on noin 15 000 hehtaaria (150 neliökilometriä). Luonnonpuistoon kuuluu aidattu ja vartioitu vierailualue, jonka koko on 28,6 hehtaaria. Se sijaitsee noin 13 kilometriä Ántissasta lounaaseen (). Vierailualueella kulkee noin 2,3 kilometriä pitkä polku alueeseen tutustumiseksi. Luonnonpuisto ei muistuta metsää tai puistoa, vaan koostuu vuorenrinteellä sijaitsevasta lähes puuttomasta alueesta, jossa on yksittäisiä kivettyneitä puunrunkoja siellä täällä.


title: Lesboksen kivettynyt metsä

text: Lesboksen kivettyneen metsän luonnonhistoriallinen museo sijaitsee Sígrissä saaren länsipäässä linnuntietä noin neljä kilometriä varsinaisesta luonnonpuistosta länteen. Museo esittelee alueen geologista ja biologista historiaa. Myös museon alueella on kivettyneen metsän jäänteitä.


title: Lesboksen kivettynyt metsä

text: Mainittujen alueiden lisäksi kivettyneen metsän jäänteitä on nähtävillä myös kolmella muulla alueella, jotka ovat Plákan luontoalue noin 800 metriä Sígristä etelään (), Skamnioúdan luonnonpuisto Ántissasta linnuntietä noin 3,5 kilometriä etelään (), sekä Megalonísin eli Nisiópin saari Sígrin edustalla (). Yksittäisiä fossiililöytöjä esiintyy eri puolilla saarta.


Lesboksen kivettyneen metsän luonnonhistoriallinen museo () on luonnonhistoriallinen museo Sígrin kylässä Lesboksen saarella Kreikassa. Se liittyy lähellä sijaitsevaan Lesboksen kivettyneen metsän luonnonpuistoon ja esittelee alueen erikoista luonnonhistoriaa.


title: Lesboksen kivettyneen metsän luonnonhistoriallinen museo

text: Museo on perustettu vuonna 1994. Sen rakentamisen rahoittivat Kreikan valtio ja Euroopan unioni. Museon tehtävänä on Lesboksen kivettyneen metsän tutkiminen, suojeleminen ja säilyttäminen sekä siihen liittyvän luonnonhistorian esittely yleisölle sekä yhteistyö muiden geologisten luonnonpuistojen kanssa. Museon näyttelyt esittelevät ennen kaikkea Pohjoisen Egean saarten geologista ja biologista kehitystä sekä kivettyneen metsän syntyä vulkaanisen toiminnan tuloksena.


text: Museossa on tilat pysyville ja vaihtuville näyttelyille, kirjasto, kirjakauppa, kahvio sekä kokous- ja tutkimustiloja. Yksikerroksisen museorakennuksen pinta-ala on 1 597 neliömetriä. Museon pihalla on amfiteatteri 400 hengelle.


text: Museon yhteydessä ulkotiloissa on jonkin verran jäänteitä kivettyneestä metsästä. Näihin kuuluu muun muassa kivettyneitä (fossilisoituneita) puunrunkoja ja kantoja. Varsinainen kivettyneen metsän luonnonpuiston pääalue sijaitsee Sígristä linnuntietä noin neljä kilometriä länteen.


title: Gyalí

text:
Gyalí (; myös "Gialí", "Yialí", "Yalí") on Kreikan saari, joka kuuluu Dodekanesian saariryhmään. Se sijaitsee Egeanmeressä Nísyroksen pohjoispuolella ja Kosin eteläpuolella. Saaren pinta-ala on 4,63 neliökilometriä ja asukasluku 21 (vuonna 2011). Hallinnollisesti saari kuuluu Nísyroksen kuntaan, Kosin alueyksikköön ja Etelä-Egean saarten alueeseen.
Gyalí on tuliperäinen saari, jonka kallioperä on hohkakiveä, obsidiaania ja perliittiä. Saari koostuu kahdesta korkeammasta osasta, koillis- ja lounaisosasta, joita yhdistää kapeampi ja matalampi kannas. Koillisosa on lähes kokonaan lasinkaltaisia obsidiaania ja perliittiä ja lounaisosa puolestaan hohkakiveä. Myös saaren nimi on suomeksi ”Lasi”. Saaren pituus on noin 5 kilometriä ja sen leveys on noin 250 metrin ja 2 kilometrin väliltä. Saaren suurin korkeus on 180 metriä. Saaren eteläpuolella on pieni Ágios Antónioksen saari ja itäpuolella pieni Strongylín saari.


title: Gyalí

text: Gyalí on nykyään pääasiassa kaivossaari ja suuren osan sen lounaisosasta täyttää suurikokoinen avolouhos, josta louhitaan saaren valkoista hohkakiveä. Se on Kreikan suurin hohkakivilouhos ja sen varantojen on arvioitu riittävän ainakin vuoteen 2100 saakka. Saaren asukkaat ovat pääasiassa kaivostyöntekijöitä.


title: Gyalí

text: Suomen Aatami etsii Eevaa -televisiosarjan rantakohtaukset kuvattiin Gyalín koillisosassa sijaitsevalla rannalla. Sarjassa saari esiintyy ”autiona paratiisisaarena”.


title: Megálo Seïtáni

text: Megálo Seïtáni (; myös "Megalo Seitani") on ranta Sámoksen saarella Kreikassa. Se sijaitsee saaren luoteisrannikolla Karlóvasin kaupungin ja Drakaíoin kylän välillä. Rannalle ei kulje autotietä eikä siellä ole turistipalveluita. Sinne pääsee vaellusreittiä pitkin tai vesiteitse. Matkaa Karlóvasiin on noin kuusi kilometriä. Rannan pituus on noin 450 metriä.


title: Megálo Seïtáni

text: Noin 1,5 kilometriä rannasta koilliseen sijaitsee pienempi Mikró Seïtánin ranta. Rantojen ympäristö, Seïtánia (Σεϊτάνια) muodostaa suojellun luontoalueen. Alueen nimi oli alun perin Saïtanía. Se tulee turkin sanasta "saitan", 'Saatana', mikä vuoksi kreikkalaiset ovat muuttaneet sen Seïtániaksi.


title: Mikró Seïtáni

text: Mikró Seïtáni (; myös "Mikro Seitani") on ranta Sámoksen saarella Kreikassa. Se sijaitsee saaren luoteisrannikolla Karlóvasin kaupungin ja Drakaíoin kylän välillä. Rannalle ei kulje autotietä eikä siellä ole turistipalveluita. Sinne pääsee vaellusreittiä pitkin tai vesiteitse. Matkaa Karlóvasiin on noin neljä kilometriä. Rannan pituus on noin 150 metriä ja sitä ympäröivät korkeat kalliot.


title: Mikró Seïtáni

text: Noin 1,5 kilometriä rannasta lounaaseen sijaitsee suurempi Megálo Seïtánin ranta. Rantojen ympäristö, Seïtánia (Σεϊτάνια) muodostaa suojellun luontoalueen. Alueen nimi oli alun perin Saïtanía. Se tulee turkin sanasta "saitan", 'Saatana', mikä vuoksi kreikkalaiset ovat muuttaneet sen Seïtániaksi.


title: HMS Nordkaparen (1935)

text: HMS Nordkaparen (runkonumero Nd) oli Ruotsin laivaston Delfinen-luokan miinasukellusvene.


title: HMS Nordkaparen (1935)

text: Alus tilattiin Malmöstä Kockums Mekaniska Verkstads AB:lta ja sen köli laskettiin 1933. Alus laskettiin vesille 9. helmikuuta 1935 ja se liitettiin laivastoon 16. lokakuuta 1936.


title: HMS Nordkaparen (1935)

text: Alus poistettiin palveluksesta 24. helmikuuta 1953 ja se myytiin vuonna 1958 Karlskronaan romutettavaksi.


title: HMS Springaren (1935)

text: HMS Springaren (runkonumero Sp) oli Ruotsin laivaston Delfinen-luokan miinasukellusvene.


title: HMS Springaren (1935)

text: Alus tilattiin Malmöstä Kockums Mekaniska Verkstads AB:lta ja sen köli laskettiin 1933. Alus laskettiin vesille 27. huhtikuuta 1935 ja se liitettiin laivastoon 3. elokuuta 1937.


title: HMS Springaren (1935)

text: Alus poistettiin palveluksesta 24. helmikuuta 1953 ja se myytiin 1954 Älmhultiin romutettavaksi.


title: HMS Draken (1926)

text: HMS Draken (runkonumero Dk ja Dra) oli Ruotsin laivaston Draken-luokan sukellusvene.


title: HMS Draken (1926)

text: Alus tilattiin Karlskronan laivastontelakalta ja sen köli laskettiin vuonna 1925. Alus laskettiin vesille 20. lokakuuta 1926 ja se liitettiin laivastoon 25. helmikuuta 1929.


title: HMS Draken (1926)

text: Alus poistettiin palveluksesta 22. lokakuuta 1948, minkä jälkeen sen kohtalo on tuntematon.


title: HMS Gripen (1928)

text: HMS Gripen (runkonumero Gr ja Gri) oli Ruotsin laivaston Draken-luokan sukellusvene.


title: HMS Gripen (1928)

text: Alus tilattiin Karlskronan laivastontelakalta ja sen köli laskettiin vuonna 1926. Alus laskettiin vesille 21. elokuuta 1928 ja se liitettiin laivastoon 11. maaliskuuta 1929.


title: HMS Gripen (1928)

text: Alus muutettiin pelastusalukseksi 1947 ja se poistettiin palveluksesta 13. kesäkuuta 1947. Alus myytiin 1957 romutettavaksi Göteborgiin.


title: HMS Ulven

text: HMS Ulven (runkonumero Uv ja Ulv) oli Ruotsin laivaston Draken-luokan sukellusvene.


title: HMS Ulven

text: Alus tilattiin Karlskronan laivastontelakalta ja sen köli laskettiin 1928. Alus laskettiin vesille 6. maaliskuuta 1930 ja se liitettiin laivastoon 16. helmikuuta 1931.


title: HMS Ulven

text: Alus ajoi miinaan 15. huhtikuuta 1943 Göteborgin pohjoisessa saaristossa Stora Pölsanissa, jolloin kaikki aluksella olleet 33 mistä saivat surmansa. Hylky nostettiin 1. elokuuta ja se poistettiin korjauskelvottomana palveluksesta 8. elokuuta.


title: HMS Valen (1925)

text: HMS Valen (runkonumero Va) oli Ruotsin laivaston ensimmäinen miinasukellusvene.


title: HMS Valen (1925)

text: Bävern-luokkaan perustunut alus tilattiin Karlskronan laivastontelakalta ja sen köli laskettiin 1923. Alus laskettiin vesille 5. toukokuuta 1925 ja se liitettiin laivastoon vielä samana vuonna 4. syyskuuta.


title: HMS Valen (1925)

text: Alus oli varustettu Normand-Fenaux-miinanlaskujärjestelmällä.


title: HMS Valen (1925)

text: Alus poistettiin palveluksesta 6. lokakuuta 1944 ja sen myöhempi kohtalo on tuntematon.


title: Topias Lilja

text: Topias Lilja (s. 31. lokakuuta 1996 Kankaanpää) on suomalainen pesäpalloilija, joka edustaa Superpesis-seura Kankaanpään Mailaa. Pelipaikaltaan Lilja on kolmoskoppari.


title: Topias Lilja

text: Lilja aloitti uransa vuonna 2013 Ykköspesiksen Ulvilan Pesä-Veikoissa. Vuonna 2014 hän siirtyi Superpesiksen Kankaanpään Mailaan, jossa hän pelasi ensimmäisellä Superpesis-kaudellaan 39 ottelua tehden viisi kotiutusta ja seitsemän juoksua. Lilja oli ensimmäisellä kaudellaan yksi sarjan parhaista takamiehistä.


title: Topias Lilja

text: Lilja on pelannut nuorempana myös jääkiekkoa.


title: Kylmä syli

text: Kylmä syli () on vuonna 1994 ensi-iltansa saanut Yves Simoneaun ohjaama yhdysvaltalainen psykologinen jännityselokuva, jonka pääosissa ovat Jamie Lee Curtis, Peter Gallagher, Joanne Whalley ja Vanessa Redgrave. "Kylmä syli" perustuu Bernard Taylorin romaaniin, jonka pohjalta Barry Schneider ja Richard Hawley laativat elokuvan käsikirjoituksen. "Kylmän sylin" tuottivat Jack E. Freedman, Patricia Herskovic ja Wayne S. Williams.


title: Kylmä syli

text:
Judith ”Jude” Madigan (Jamie Lee Curtis) hylkää yllättäen hänen perheensä. Hänen miehensä Robert (Peter Gallagher) ja kolme poikaansa Kes, Michael ja Ben (Luke Edwards, Colin Ward ja Joey Zimmerman) rakentavat uuden, onnellisen elämän itselleen. Kun Jude palaa kolme vuotta myöhemmin, hän janoaa kostoa.
"Kylmä syli" -elokuvan kuvaukset alkoivat 7. joulukuuta 1992 ja päättyivät 5. helmikuuta 1993. Elokuva kuvattiin Kalifornian Pasadenassa 8 miljoonan dollarin budjetilla. Miramax ja CBS Productions olivat elokuvan tuotantoyhtiöitä.


title: Kylmä syli

text: "Kylmä syli" sai ensi-iltansa Yhdysvalloissa 18. maaliskuuta 1994. Elokuvan levittäjänä Yhdysvalloissa oli Dimension Films. Rotten Tomatoes -sivuston mukaan seitsemän arvostelun perusteella laskettuna kriitikoiden arvosteluista 43 prosenttia on positiivista. "Kylmä syli" julkaistiin ensi kerran VHS:nä vuonna 1995, DVD:nä 16. maaliskuuta vuonna 1999 ja Blu-rayna 7. toukokuuta 2013.


title: Fan Zhendong

text: Fan Zhendong (, s. 22. tammikuuta 1997 Kanton) on kiinalainen pöytätennispelaaja. Toukokuussa 2015 Fan on ITTF:n maailmanrankingissa sijalla neljä.


title: Fan Zhendong

text: Fan on saavuttanut MM-kilpailuista joukkuekultaa vuodelta 2014 Tokiosta sekä hopeaa kaksin- ja nelinpelistä vuodelta 2015 Suzhousta. Aasian kisoista Fanilla on joukkuekulta vuodelta 2014 ja samalta vuodelta hopeaa kaksin- ja nelinpelistä. Vuonna 2014 Fan voitti kultaa niin kaksinpelissä kuin sekajoukkuekilpailussa nuorten kesäolympialaisissa Nanjingissa. Hän on voittanut urallaan neljä ITTF Pro Tourin osakilpailua, ensimmäisen jo vuonna 2013 16-vuotiaana.


title: Fan Zhendong

text: Fanin paras sijoitus ITTF:n maailmanrankingissa on toinen sija, jolla hän oli syys-lokakuussa 2014.


title: Axel Ehrnrooth

text: Axel Reinhold Ehrnrooth (25. lokakuuta 1867 Helsinki – 4. tammikuuta 1950) oli suomalainen liikemies ja pankinjohtaja joka toimi Privatbankenin pääjohtajana.


title: Axel Ehrnrooth

text: Ehrnroothin vanhemmat olivat protokollasihteeri Carl Albert Ehrnrooth (1831–1873) ja kreivitär Lovisa Fredrika Adelaide De Geer till Tervik. Hänen veljiään olivat vuorineuvos Georg Casimir Ehrnrooth ja Kivelän sairaalan ylilääkäri, professori Ernst Hjalmar Ehrnrooth. Hän pääsi ylioppilaaksi Helsingin yksityislyseosta 1887, teki opintomatkan Englantiin 1888 ja opiskeli oikeustiedettä Helsingin yliopistossa.


title: Axel Ehrnrooth

text: Ehrnrooth toimi Yhdyspankin konttoristina ja prokuristina 1889–1891, Tornatorin konttoripäällikkönä 1892–1893 ja Kansanpankki Oy:n johtajana 1893–1896. Hän oli Privatbankenin johtajana 1896–1904 ja pääjohtajana 1904–1922. Privatbanken otti ensimmäisen maailmansodan puhkeamisen aikoihin 10 miljoonan Ruotsin kruunun lainan jonka ehtojen mukaan laina oli maksettava takaisin tietyn ajan kuluttua sodan päättymisestä. Sodan aikana Suomen markan kurssi suhteessa Ruotsin kruunuun heikkeni inflaation takia niin että lainasumma markkoina nousi vuoden 1914 15 miljoonasta markasta vuoteen 1921 mennessä noin 140 miljoonaan markkaan. Pankin asema vaikeutui tämän vuoksi niin että se fuusioitiin lopulta tammikuussa 1922 Pohjoismaiden Yhdyspankkiin. Pankin tallettajat saatiin pelastettua mutta osakkeenomistajat menettivät sijoituksensa.


title: Axel Ehrnrooth

text: Ehrnrooth oli Privatbankenin fuusion jälkeen Ulkomaanpankin johtajana 1922–1923. Tämä jälkeen Ehrnrooth oli vuodesta 1924 alkaen "Fedi Procopé & C:o":n ja Kannuskoski Oy:n toimitusjohtajana. Hän oli Oy Kemin johtokunnan puheenjohtajana vuodesta 1919 ja Teijon tehtaat Oy:n johtokunnan puheenjohtajana vuodesta 1915. Hän oli myös Helsingin pörssiklubin puheenjohtaja ja kunniajäsen.


title: Axel Ehrnrooth

text: Ehrnrooth osallistui säätyvaltiopäiville aateliston edustajana.


title: Axel Ehrnrooth

text: Ehrnrooth oli naimisissa vuodesta 1891 Etta Lovisa Olga Roseniuksen kanssa jonka isä oli kauppaneuvos Carl Johan Rosenius.


title: Ryssäntorni

text: Ryssäntorni on Porin Mäntyluodon satamassa sijaitseva jugendtyylinen puinen satamaloisto. Ryssäntorni sijaitsee vuonna 1901 valmistuneen pitkän kivilaiturin päässä.


title: Ryssäntorni

text: Tornin piirustukset tehtiin professori Gustav Nyströmin luonnosten perusteella ja torni rakennettiin luultavasti heti kivilaiturin valmistuttua, ehkä vuosina 1902-1903. Ryssäntorni on ollut todennäköisesti lähinnä viestitys- ja vartiotorni josta käsin on pidetty yhteyttä redillä olleisiin ja satamaan saapuviin laivoihin vetämällä tornin huipulla olevaan lipputankoon lippuja tai mustia ja valkoisia merkkipalloja tietyssä järjestyksessä sekä pimeään aikaan näyttämällä lyhdyllä valomerkkejä. Loistomajakkana Ryssäntornia ei ole käytetty vaikka sitä on joissain lähteissä kutsuttu majakaksi. Nykyisin punavalkoinen Ryssäntorni on edelleen Mäntyluodon sataman tunnuksena vaikka se onkin jäänyt uudempien satamalaajennusten puristukseen. Ryssäntornin vieressä sijaitsee "Luveeniksi " kutsuttu Suomen vanhin satamanosturi. Nosturi sai nimensä ensimmäisen Lovén-nimisen hoitajansa mukaan.


title: Ryssäntorni

text: Ryssäntornia, joka on suojeltu rakennus, on korjattu 1980-luvulla ja viimeksi vuonna 1996. Vuonna 2014 Suomen Majakkaseuran edustajat ilmaisivat huolensa siitä että Ryssäntorni ja siihen liittyvä osittain jo päästään sortunut kivilaituri vaatisivat pikaista kunnostusta. Ryssäntornin omistaa Porin kaupunki joka on ilmoittanut ettei sillä ole varaa korjauksiin.


title: Häijy-Heimo Ukonselkä

text:
Häijy-Heimo Ukonselkä on suomalainen showpainija, joka on paininut ympäri Eurooppaa.
Heimo Ukonselkä debytoi 10.2.2007 Hellsinki Heatwave-tapahtumassa Pasi"Salama" Suomista vastaan. Ottelu päättyi 10 minuutin aikarajan loppumisen seurauksena.


title: Häijy-Heimo Ukonselkä

text: Häijy-Heimo Ukonselkä otteli jonkun aikaa Valentinen kanssa Beauty And Beast-nimisessä tiimissä.


title: Häijy-Heimo Ukonselkä

text: Ukonselkä voitti ensimmäisen Suomenmestaruutensa (FCF Finnish Heavy Weight Championship) Helsingissä 20.2.2010 ottelussa Valentinea vastaan. Tämän jälkeen Heimo voitti FCF Suomen Mestaruuden vielä kaksi kertaa (DOMinationissa ja Talvisota VIII:ssa).


title: Häijy-Heimo Ukonselkä

text: Heimo Ukonselkä teki myös lyhyen esiintymisen WWE:ssä 26.4.2013 Smackdown lähetyksessä pyytäessään Booker T:ltä hommaa.


title: Häijy-Heimo Ukonselkä

text: Fight Club Finland:in lisäksi Heimo on paininut myös Pro Wrestling Fighters (PWF), Italian Wrestling Superstar (IWS), Danish Pro Wretling (DPW), Fight Night, Total Blast Wrestling (TBW), SMASH, Bullhead City Wrestling, Swenks Wrestling Syd (SWS), European Professional Wrestling (EPW), European Wrestling Promotion (EWP), Flemish Wrestling Force (FWF), GBG,Italian Championship Wrestling (ICW).


title: Häijy-Heimo Ukonselkä

text: koska listaan tulee useampi promootio niin jokaisen tapahtuman edessä on promootio


title: André Bergdølmo

text: André Bergdølmo (s. 13. lokakuuta 1971 Oslo) on norjalainen jalkapallovalmentaja ja entinen puolustaja. Peliuransa jälkeen Bergdølmo siirtyi valmentajaksi. Hän on toiminut tammikuusta 2016 lähtien Ullensaker/Kisan apulaisvalmentajana.


title: André Bergdølmo

text: Bergdølmo pelasi pääsarjatasolla neljässä maassa. Norjan pääsarjassa hän pelasi 241 ottelua edustaen Lillestrømiä, Rosenborgia ja Strømsgodsetia. Bergdølmo voitti Rosenborgissa neljä peräkkäistä Norjan-mestaruutta vuosina 1997–2000 ja lisäksi Norjan Cupin kaudella 1999. Ulkomailla hän pelasi 66 Alankomaiden pääsarjan ottelua Ajaxissa, 28 Saksan Bundesliigan ottelua Borussia Dortmundissa ja 33 Tanskan Superliigan ottelua FC Kööpenhaminassa. Bergdølmo saavutti Ajaxissa sekä Alankomaiden-mestaruuden että KNVB-cupin voiton kaudella 2001–2002 ja FC Kööpenhaminassa kaksi peräkkäistä Tanskan-mestaruutta (2005–2006, 2006–2007).


title: André Bergdølmo

text: Norjan maajoukkueessa Bergdølmo pelasi 63 A-maaottelua vuosina 1997–2005. Hän oli mukana EM-kilpailuissa 2000.


title: André Bergdølmo

text: Pelaajauransa jälkeen Bergdølmo on toiminut valmentajana. Hän työskenteli apuvalmentajana Lillestrømissä kaudet 2009–2011 ja Vålerengassa kauden 2012. Päävalmentajana Bergdølmo on toiminut Drøbak-Frognissa kaudella 2013 ja Kongsvingerissä kaudella 2014. Tammikuussa 2016 hän palasi apuvalmentajan tehtäviin Ullensaker/Kisan joukkueeseen.


title: OTK:n tulitikkutehdas

text: OTK:n tulitikkutehdas toimi 1926–1975 Tampereella Särkänniemen kaupunginosassa. Osuustukkukauppa OTK:n omistama tulitikkutehdas rakennettiin vuosina 1925–1926. Näsijärven rannalla sijainneessa tehtaassa työskenteli 1930-luvulla 70–80 työntekijää. Tulitikkujen valmistukseen käytetyt haapatukit tuotiin uittamalla tehtaan varastoalueelle. Tehdas oli OTK:n omistuksessa vuoteen 1969 saakka, jolloin tehtaan omistajaksi tuli Keskon, OTK:n ja SOK:n yhteisesti omistama Finn-Match Oy. Tulitikkutehtaan toiminta päättyi Särkänniemessä vuonna 1975, kun tulitikkujen valmistus siirrettiin Vaajakoskelle.


title: OTK:n tulitikkutehdas

text: Tulitikkutehtaan tehdasrakennus siirtyi vuonna 1975 autokauppias Pekka Mäkisen omistamalle "Autotalo Pekka Mäkiselle". Tehtaan tontin omistaa Tampereen kaupunki, mutta Pekka Mäkiselle oli tonttiin vuokrasopimus vuoteen 2025 saakka.


title: OTK:n tulitikkutehdas

text: Entisestä tulitikkutehtaan kiinteistöstä tuli Autotalo Pekka Mäkisen viimeinen toimipiste, jonne siirrettiin vaihtoautoja ja muuta kalustoa toisista toimipisteistä sitä mukaa, kun toiminta niissä päättyi. Vielä 1980-luvun alussa Mäkisellä oli satoja kuorma-autoja varastoituna Hatanpäänvaltatie 17:ssä ja 21:ssä olleille tonteille. Siinä vaiheessa kun Mäkisen liikkeen toiminta siirtyi kokonaan Santalahden kiinteistöön, oli kuorma-autoja jäljellä vielä 200–400 kappaletta, ja yrityksen palveluksessa oli kolme henkilöä. Viimeisinä vuosina Mäkinen hoiti yritystään yksin. Mäkisen kuoleman jälkeen Santalahden kiinteistön alueella vielä jäljellä olleet autot on vähitellen joko myyty alan harrastajille tai viety romutettavaksi. Tehdasrakennus on edelleen jäljellä, mutta se on kärsinyt ilkivallasta.


title: OTK:n tulitikkutehdas

text: Santalahden teollisuusrakennusten historiaa


title: Mini Jakobsen

text: Jahn Ivar "Mini" Jakobsen (s. 8. marraskuuta 1965 Gravdal) on norjalainen jalkapalloilija. Hänen pelipaikkansa oli keskikenttäpelaaja.


title: Mini Jakobsen

text: Jakobsen pelasi Norjan pääsarjassa 193 ottelua, joissa hän teki 97 maalia. Hän edusti sarjassa vain Rosenborgia, jossa hän pelasi kaudet 1988–1990 ja 1994–1999 voittaen Norjan-mestaruuden kahdeksan kertaa (1988, 1990, 1994–1999) ja Norjan Cupin neljästi (1988, 1990, 1995, 1999). Ulkomailla Jakobsen pelasi Sveitsin pääsarjan Young Boysissa (80 ottelua ja 32 maalia), Saksan Bundesliigan MSV Duisburgissa (kaksi ottelua, ei maaleja) ja Belgian pääsarjan Liersessä (16 ottelua, yksi maali).


title: Mini Jakobsen

text: Norjan maajoukkueessa Jakobsen pelasi vuosina 1988–1998 yhteensä 64 A-maaottelua, joissa hän teki 11 maalia. Hän pelasi vähintään yhden A-maaottelun 11 peräkkäisenä vuotena. Jakobsen oli mukana MM-kilpailuissa 1994 ja 1998.


title: Junkers Ju 388

text: Junkers Ju 388 "Störtebeker" on saksalainen nopea, Junkersin valmistama mäntämoottorikäyttöinen tiedustelu- ja pommituskone. Sitä käytettiin toisessa maailmansodassa. Koneella oli omaan aikakauteensa nähden, varsin hyvät suoritusarvot. Se valmistui vain liian myöhään, sillä sen ensilento tapahtui joulukuussa 1943 sekä esittely myöhään vuoden lopulla 1944. Lisäksi sitä ehdittiin valmistaa liian vähäisissä määrin (valmistusmäärä oli arviolta 100 koneyksilöä) ehtiäkseen vaikuttaa riittävällä tavalla Saksan ilmasotaan sodan loppuvaiheilla. Alkuperäiseen edeltäjäänsä, Ju 88:aan nähden: tässä konetyypissä olivat BMW:n valmistamat tähtimoottorit, "Jumo"-rivimoottorien asemesta. Konetyyppi oli jatkokehittelyn tulosta Ju 188 -konetyypistä.


title: Junkers Ju 388

text: Omassa luokassaan konetyyppiä voidaan luokitella nopeana, sillä sen matkanopeus oli 540 km/h, huippunopeus 615 km/h (tuolloin lähinnä vain hävittäjäkoneille tyypillinen) sekä MW50-seoksella hetkellisesti jopa 655 km/h. Lakikorkeus oli sekin suuri, 13 440 metriä.


title: Espen Baardsen

text: Espen Baardsen (s. 7. joulukuuta 1977 San Rafael, Kalifornia) on norjalainen entinen jalkapalloilija. Hänen pelipaikkansa oli maalivahti.


title: Espen Baardsen

text: Baardsen siirtyi synnyinmaansa Yhdysvaltojen alasarjoista Englannin Valioliigan Tottenham Hotspuriin kaudeksi 1996–1997. Hän pelasi seurassa neljän kauden aikana yhteensä 23 Valioliigan ottelua. Tämän jälkeen Baardsen pelasi kaksi kautta Englannin 1. divisioonan Watfordissa, jota hän edusti 41 sarjaottelun verran. Kaudella 2002–2003 Baardsen pelasi yhden Valioliigan ottelun Evertonissa. Hän lopetti uransa tuon kauden jälkeen vain 25-vuotiaana.


title: Espen Baardsen

text: Norjan maajoukkueessa Baarsen pelasi vuosina 1998–2000 yhteensä neljä A-maaottelua. Hän oli mukana MM-kilpailuissa 1998.


title: UkEt

text: UkEt on Helsingissä vuonna 2012 perustettu eri musiikkisuuntauksien rajoja rikkova trio. Yhtyeen voimakkaasti blues ja folk painotteinen musiikillinen tyyli venyy vanhasta keskiaikaisesta luuttumusiikista moderniin jazziin. UkEt käyttävät pääinstrumenttinaan ukulelea sen eri variaatioissa. Esityksissä kuullaan myös lukuisia muita soittimia, esim. rytmisoittimia, huuliharppu, kazoo, munniharppu, lapsteel ja dobro. UkEt ovat tunnettuja ukulelen edistämisessä koulusoittimena ja pitävät säännöllisesti ukuleletyöpajoja muun muassa musiikinopettajille, koululaisille, harrastajille ja musiikin ammattilaisille.


title: UkEt

text: UkEt julkaisi ensimmäisen omakustanteisen pitkäsoittonsa "UkEt:it" elokuussa 2015.


title: Saurio

text: Saurio tarkoittaa muun muassa seuraavia:


title: Edessä lupaava tulevaisuus

text: Edessä lupaava tulevaisuus on suomalainen, MTV:n tuottama nuorten televisiosarja vuodelta 1992. Realistisen, itsemurhaa käsittelevän draamasarjan on käsikirjoittanut Juha Vakkuri ja ohjannut Tapio Suominen.


title: Edessä lupaava tulevaisuus

text: Sarja kertoo abiturienttivuottaan viettävistä kaveruksista Tomista ja Erikistä (Ismo Apell ja Jukka-Pekka Mikkonen) ylioppilaskirjoitusten ja vanhempien vaatimusten paineissa. Taustateemoina ovat vanhempien aviokriisi ja maailmanrauhaa uhkaava Persianlahden sota.


title: Edessä lupaava tulevaisuus

text: Apellin ja Mikkosen pääroolien ohella muita osia sarjassa esittävät muun muassa Jyrki Kovaleff, Susanna Mikkonen, Tapani Perttu, Eija Nousiainen ja Svante Martin.


title: Edessä lupaava tulevaisuus

text: "Helsingin Sanomissa" Jukka Kajava kirjoitti loppujakson ensiesityksen jälkeen sarjan olevan ”ajankohtainen, koskettava, tunnistettava ja tosi”. Hänestä se on dramaturgialtaan tyypillinen tv-sarja: ”alku vetoaa, jatko jauhaa ja loppu nousee”. Tämän sarjan loppunousu oli hänestä erityisen vaikuttava, ja hän kehui etenkin Ismo Apellin, Tapani Pertun ja Eija Nousiaisen koskettavia roolitöitä.


title: Edessä lupaava tulevaisuus

text: "Edessä lupaava tulevaisuus" sai ensimmäisellä esityskierroksellaan noin 900 000 katsojaa. Sarja esitettiin uusintana alkusyksystä 1995, ja vuonna 2004 Yleisradio julkaisi sen videolla.


title: Pielaveden kirkko

text: Pielaveden kirkko on Pielavedellä sijaitseva vuonna 1878 rakennettu kookas uusgotiikkaa edustava puinen päätytornillinen pitkäkirkko, jonka suunnitteli lääninarkkitehti Ferdinand Öhman.


title: Pielaveden kirkko

text: Kirkon runkohuoneen sivuilta erkanevat keskikohdassa matalammat ja kapeammat poikkilaivat, alttaripäädystä taas monisärmäinen kuori. Puupylväät jakavat kirkkosalin kolmeen laivaan, sisäkatto on keskilaivassa laakeasärmäinen ja sivulaivoissa tasainen. Erillinen puinen kellotapuli on rakennettu 1777, sen kellot ovat vuosilta 1738 ja 1784. Kirkkoa on korjattu 1881, 1902, 1911 ja Veikko Larkaksen johdolla 1955. Kirkon pinta-ala on 1267 neliötä ja siellä on istumapaikkoja 1500 hengelle. Kirkon 47 + 2 -äänikertaiset urut on valmistanut Kangasalan urkutehdas 1955. Alttaritauluna on Urpo Wainion lasimaalaus "Kristus on ylösnoussut" vuodelta 1956. Kirkon kuorissa on vanhan kirkon alttaritaulu "Pyhä ehtoollinen", jonka on maalannut Mikael Toppelius.


title: Pielaveden kirkko

text: Kirkon peruskorjaus tehtiin 1990 Aulis Jääskeläisen suunnitelmien mukaan, jolloin muun muassa kirkon sähkölämmitys ja sisätiloja uusittiin ja kirkko maalattiin.


title: Pielaveden kirkko

text: Kirkon yhteydessä olevan hautausmaan sankaripatsaan "Vartiomies" on veistänyt Heikki Konttinen 1958.


title: Laukkalan kirkko

text: Laukkalan kirkko on Pielavedellä sijaitseva 1939-1940 rakennettu uusklassismia edustava tiilinen päätytornillinen pitkäkirkko. Basilikamainen runkohuone on satulakattoinen ja sen päädystä kohoaa portaittain kapea torni, sivulaivat ovat tavallista kapeammat. Runkohuone on rapattu sileäksi ja siinä on viistokatto. Sen suunnitteli rakennusmestari Emil Ikäheimo. Kirkkoa korjattiin vuonna 1957, sen pinta-ala on on 225 neliötä ja siellä on istumapaikkoja 200 hengelle. Kirkon 12 + 1 -äänikertaiset urut on valmistanut Kangasalan urkutehdas 1957. Alttaritaulu "Jeesus Getsemanessa" on Hilja Karolan vuonna 1945 maalaama.


title: Laukkalan kirkko

text: Vuonna 1973 kirkon yhteyteen rakennettiin seurakuntasalina toimiva siipirakennus, jossa on tilaa 70 hengelle. Kirkon läheisyydessä olevan hautausmaan sankaripatsaan "Hyvästijättö" on suunnitellut Armas Tirronen.


title: Italian ympäriajo 2015

text: Italian ympäriajo 2015 oli järjestyksessään 98. maantiepyöräilyn Italian ympäriajo. Se alkoi San Lorenzo al Maresta 9. toukokuuta ja päättyi Milanoon 1. kesäkuuta 2015.


title: Italian ympäriajo 2015

text: Alberto Contador voitti kilpailun minuutin ja 53 sekunnin erolla Fabio Aruun, Mikel Landa sijoittui kolmanneksi. Giacomo Nizzolo voitti pistekilpailun, Giovanni Visconti mäkikirikilpailun, Fabio Aru nuorten kilpailun ja Astana Team molemmat joukkuekilpailut.


title: Italian ympäriajo 2015

text:
Kilpailuun osallistui kaikkiaan 22 joukkuetta.Etapit 1–11 Italian ympäriajossa 2015 Etapit 12–21 Italian ympäriajossa 2015
Lähde: Gazzetta.it


title: Bävern-luokka

text: Bävern-luokka oli Ruotsin merivoimien kolmen 1921 valmistuneen sukellusveneen muodostama alusluokka.


title: Bävern-luokka

text: Kaksirunkoiset alukset valmistettiin bremeniläiseltä AG Weseriltä hankitun lisenssin mukaan. Näin saatiin siirrettyä Ruotsiin saksalaista sukellusveneosaamista. Luokka sai kuitenkin vaikutteita ranskalaisesta Labeuf-tyypistä ja siinä oli sylinterimäinen ruuvipotkuri. Aluksella oli kahdeksan torpedoa ja sen toimintasäde oli noin 580 merimailia.


title: HMS Bävern (1921)

text: HMS Bävern (runkonumerot B ja Bv) oli Ruotsin laivaston Bävern-luokan sukellusvene.


title: HMS Bävern (1921)

text: Alus tilattiin Malmöstä Kockums Mekaniska Verkstads AB:lta ja sen köli laskettiin 1916. Alus laskettiin vesille 5. maaliskuuta 1921 ja se liitettiin laivastoon vielä samana vuonna 28. kesäkuuta.


title: HMS Bävern (1921)

text: Alus poistettiin palveluksesta 6. lokakuuta 1944 ja sen myöhempi kohtalo on tuntematon.


title: HMS Illern (1921)

text: HMS Illern (runkonumerot I ja Iv) oli Ruotsin laivaston Bävern-luokan sukellusvene.


title: HMS Illern (1921)

text: Alus tilattiin Karlskronan laivastontelakalta ja sen köli laskettiin 1916. Alus laskettiin vesille 30. kesäkuuta 1921 ja se liitettiin laivastoon vielä samana vuonna 28. marraskuuta.


title: HMS Illern (1921)

text: Alus upposi 12. elokuuta 1943 kolaroituaan Kalmarsundissa, jolloin yksi miehistönjäsen sai surmansa. Hylky nostettiin muutamaa viikkoa myöhemmin ja se poistettiin palveluksesta korjauskelvottomana 8. lokakuuta. Hylky romutettiin 1944.


title: HMS Uttern (1921)

text: HMS Uttern (runkonumerot U ja Ut) oli Ruotsin laivaston Bävern-luokan sukellusvene.


title: HMS Uttern (1921)

text: Alus tilattiin Karlskronan laivastontelakalta ja sen köli laskettiin 1916. Alus laskettiin vesille 25. heinäkuuta 1921 ja se liitettiin laivastoon vielä samana vuonna 11. joulukuuta.


title: HMS Uttern (1921)


title: George Gentlyn tutkimukset

text: George Gentlyn tutkimukset ("Inspector George Gently") on brittiläinen poliisisarja, jota BBC on tuottanut vuodesta 2007 alkaen. Sarja perustuu Alan Hunterin rikosromaaneihin. Sarjan päähenkilöt ovat ylikomisario George Gently (Martin Shaw) ja hänen työparinsa John Bacchus (Lee Ingleby). Tapahtumien aikakausi on 1960-luku.


title: George Gentlyn tutkimukset

text: Suomessa AVA-kanava esitti sarjan pilottijakson 10. kesäkuuta 2012, mutta kanava ei sen jälkeen esittänyt itse sarjaa. Yle TV1 puolestaan aloitti 10. tammikuuta 2015 sarjan esittämisen Suomessa pilottijaksosta lähtien. Yle TV1 esitti kaikki sarjasta tehdyt kahdeksan tuotantokautta, ja sarjasta tuli suosittu Suomessa. Joka jaksoa katsoi Suomessa noin puoli miljoonaa katsojaa. Sarjan viimeiseksi jäävän, 8. tuotantokauden kaksi jaksoa esitetään TV 1:ssä 16. syyskuuta 2017 ja 2. joulukuuta 2017. Päätösjakson viivästyminen johtui siitä, ettei sitä ollut vielä esitetty Britanniassa..


title: George Gentlyn tutkimukset

text: Syyt viimeisen jakson esityksen lykkäämiseen niin Britanniassa kuin sen vuoksi myös Suomessa olivat ilmeisesti poliittisia, sillä brittimedian mukaan viimeisessä tarinassa on monenlaista poliittista suhmurointia ja salaliittoja, ja Britannian vaalit tai brexitin jälkimainigit, kertojasta riippuen, aiheuttivat sitten sen, ettei jaksoa voitu esittää alun perin ilmoitettuna aikana. Suomessa jaksoa ei voitu sopimussyistä esittää ennen kuin se oli esitetty Britanniassa, vaikka Ylessä toisin luultiin.


title: George Gentlyn tutkimukset

text: 1960-luvulle sijoittuvassa sarjassa rikollisten ja poliisin välinen raja on hämärtynyt, ja korruptio rehottaa. Moni poliisi on siirtynyt salaa lavealle tielle. Yksi harvoista lahjomattomista on entinen Scotland Yardin rikostutkija, nykyään Luoteis-Englannin syrjäkylillä rikoksia ratkova rikosylikomisario George Gently, vanhan ajan tutkija, joka tietää tarkkaan kenet kollegoista on ostettu rikollisten leipiin, ja hekin tietävät, että hän tietää. George Gentlyn kanssa murhia tutkii nuori, yli-innokas, röyhkeä ja ennakkoluuloinen ylikonstaapeli John Bacchus.


title: Näsinmäen hautausmaa

text: Näsinmäen hautausmaa on Porvoon seurakuntayhtymän hautausmaa Porvoon Näsinmäellä. Metsäinen kukkula on Porvoonjoen länsipuolella ja sitä rajaavat Vanha Helsingintie ja Läntinen Mannerheiminväylä. Hautausmaan itäpäätä rajaa mäen ylittävä Näsinmäentie. Ortodoksinen Porvoon Kristuksen kirkastumisen kirkko on Näsinmäen länsipuolella. Hautausmaa on vihitty käyttöön vuonna 1789 ja se on Suomen neljänneksi vanhin kirkkorakennuksesta erillään oleva hautausmaa. Hautausmaan pinta-ala on noin 29,4 hehtaaria ja se kasvaa vielä, kunhan työn alla oleva laajennus valmistuu vuonna 2018.


title: Näsinmäen hautausmaa

text: Näsinmäen hautausmaa sisältyy Museoviraston inventoimiin valtakunnallisesti merkittäviin rakennettuihin kulttuuriympäristöihin


title: Näsinmäen hautausmaa

text: Porvoon tuomiokirkon ympärillä ollut kirkkomaa kärsi ankarasta tilanahtaudesta 1700-luvun loppupuolella. Kirkkoon hautaamisesta pyrittiin eroon useaan otteeseen, ainakin 1740-luvulla hajuhaittojen ja kirkon kalustuksen vaurioitumisen takia, lattialankkuja kun jouduttiin jatkuvasti siirtelemään. Kirkkomaalla jouduttiin haudattuja vainajia nostelemaan ylös, jotta uusia hautoja voitiin kaivaa. Kirkon ympärillä lojui luita ja kaupungin siat ja koirat löysivät itselleen tongittavaa. Kulkutautien leviämisestä oltiin huolissaan. aikana Porvoossa oli majoitettuna paljon sotaväkeä, jonka kuolleisuus oli runsasta.


title: Näsinmäen hautausmaa

text: Sotaväen, kaupungin ja pitäjän väestön alati kasvaviin hautausmaatarpeisiin löytyi ratkaisuksi maanvaihto. Seurakunta sai neljä tynnyrinalaa (noin kaksi hehtaaria) maata Näsinmäeltä, jonne oli jo vuonna 1710 haudattu ruttoepidemiaan kuolleita kaupunkilaisia, tauti oli vienyt 652 ihmisen hengen. Näsinmäen hautausmaa vihittiin käyttöön vuonna 1789.


title: Näsinmäen hautausmaa

text: Siunauskappelille oli ankara tarve, sillä tilaisuudet kestivät joskus tunteja ja saattoväki oli säiden armoilla. Kappelia ei rahoituksen puutteen takia saatu 1800-luvun puolella toteutettua. Rakentamaan päästiin vasta, kun kaksi porvoolaista kauppiasta, Johannes Askolin ja Oskar Simolin olivat vuonna 1906 luvanneet maksaa rakennustyöt. Kappeli on arkkitehti Gustaf Nyströmin suunnittelema, rakennettu tiilestä ja graniitista ja se valmistui vuonna 1907. Rakennusta on uudistettu 1932, 1968–1969 ja 1990-luvun alussa. Kappeliin mahtuu 120 henkilöä.


title: Näsinmäen hautausmaa

text: Hautausmaalla on neljä aatelisten hautakappelia, jotka ovat kuuluneet Jackarbyn, Stensbölen, Boen ja Drägsbyn kartanoille. Ne on rakennettu vuosien 1793 ja 1834 välillä. Boijen suvun hautakappeli on palautunut seurakunnan omistukseen. Rivissä olevat hautakappelit ovat pulpettikattoisia. Tyyliltään erilainen Silfverhjelmin kappeli on erillään vanhemmista aateliskappeleista.


title: Näsinmäen hautausmaa

text: Porvoon sankarihautausmaan muistomerkki on Lennart Segerstrålen suunnittelema korkea puinen piiluttu risti, väliaikaiseksi tarkoitettu. Yksinkertainen koruton risti on viehättänyt porvoolaisia siinä määrin, että toisenlaista ristiä ei haluta ja puuristi uusitaan aika-ajoin. Sankarihautausmaahan on haudattu myös ilmapommituksessa 27. elokuuta 1941 kuolleet 28 ihmistä. Tuolloin pommituslennolta palanneiden yhdeksän saksalaiskoneen joukkoon oli liittynyt viholliskone ja hälytys tuli liian myöhään - ihmiset olivat vasta kiirehtimässä suojaan, kun pommit osuivat.


title: Näsinmäen hautausmaa

text: Näsinmäelle on haudattu useita Porvoon ja Suomen kulttuurin, talouden ja muita merkkihenkilöitä. Hautausmaalla on myös muutamia kuuluisien porvoolaisten kuvanveistäjien tekemiä hautamuistomerkkejä, kuten kauppaneuvos Askolinin haudalla oleva Walter Runebergin veistos ja Viivi Paarmio-Vallgrenin surun lyyhistämää enkeliä kuvaava veistos hänen ja Ville Vallgrenin haudalla. Veistoksen inspiraatio on saatu ”suurelta Ville Wallgrenilta”. Ville Vallgrenin suunnittelema reliefi on hänen isänsä, kaupunginlääkäri Georg Wallgrenin haudalla.


title: Näsinmäen hautausmaa

text: Hautausmaalla on kallio paikoitellen liian lähellä maan pintaa tavanomaiseen hautaukseen ja vanhan osan yksi kohta pysyikin pitkään tyhjänä. Kansallisrunoilija Johan Ludvig Runeberg kuoli toukokuussa 1877 ja hänen leposijakseen tuli tämä hautausmaan korkein kumpu. Kallioon louhittu hautaholvi somistettiin kasvein. Runebergin vaimo, kirjailija Fredrika Runeberg haudattiin miehensä rinnalle vuonna 1879, hänen nimensä on kultakirjaimin muistomerkin toisella puolella.


title: Näsinmäen hautausmaa

text: Hautamuistomerkin saamiseksi järjestettiin vuonna 1879 suunnittelukilpailu, sen voitti arkkitehti Ferdinand Öhman. Muistomerkki on korkea musta graniittipaasi, jonka etusivua koristaa tähti ja takasivua tähti ja lyyra. Muistomerkki on rahoitettu kansalaiskeräyksellä ("”Fosterlandet reste vården”") ja paljastettu 5. toukokuuta 1888. Hautaa ja kumparetta ympäröi harmaa matala ja jykevä kiviaita.


title: Näsinmäen hautausmaa

text: Kenraalikuvernööri Bobrikovin ampunut Eugen Schauman haudattiin ensin Malmille nimettömään hautaan, ja parin vuoden kuluttua uudelleen sukuhautaan Näsinmäelle. Schaumanin vuonna 1910 paljastetun varsin kookkaan graniittisen hautamuistomerkin rahoituksen keräsivät ylioppilaat ja sen suunnitteli arkkitehti Valter Jung.


title: Leitza

text: Leitza () on kunta Nafarroan maakunnassa Espanjan puoleisessa Baskimaassa.


title: Birger Halvorsen

text: Birger Halvorsen (19. helmikuuta 1905 – 7. syyskuuta 1976) oli norjalainen korkeushyppääjä. Hänen parhaana saavutuksenaan oli EM-hopea korkeushypyssä vuoden 1934 kisoissa Torinossa tuloksella 197 cm. Halvorsenin seura oli koko hänen uransa ajan Horten FIK.


title: Mohamad Kdouh

text: Mohamad Kdouh (s. 4. toukokuuta 1993 Beirut, Libanon) on libanonilainen jalkapalloilija, joka edustaa Veikkausliigassa pelaavaa Tampereen Ilvestä. Hän on pelipaikaltaan hyökkääjä.


title: Mohamad Kdouh

text: Kdouh aloitti uransa kotimaansa pääsarjan Nejmeh SC:ssä, jossa hän pelasi vuodet 2010-2013. Maaliskuussa 2013 hän siirtyi Liettuan A Lygan FK Sūduva Marijampolėen, jota hän edusti tammikuuhun 2015 asti. Otteluita Liettuan korkeimmalla sarjatasolla kertyi 37 ja maaleja 11. Toukokuussa 2015 Kdouh teki loppukauden mittaisen sopimuksen Veikkausliiga-seura Tampereen Ilveksen kanssa. Sopimuksessa on kuukauden koejakso. Debyyttinsä Veikkausliigassa Kdouh teki toukokuussa 2015 Vaasan Palloseuraa vastaan tultuaan vaihdosta kentälle.


title: Mohamad Kdouh

text: Kdouh on pelannut Libanonin maajoukkueessa kahdesti 2013. Hän on edustanut myös nuorten maajoukkueita.


title: Ricardo (jalkapallomaalivahti)

text: Ricardo Henrique Schuck Friedrich (eli Ricardo, s. 18. helmikuuta 1993) on brasilialainen jalkapallomaalivahti, joka edustaa Veikkausliigassa pelaavaa Rovaniemen Palloseuraa. Oikeajalkaisella Ricardolla on saksalaisia sukujuuria.


title: Ricardo (jalkapallomaalivahti)

text: Ricardo aloitti uransa Campeonato Paulistan Ituanossa, jota hän edusti vuodet 2012-2014 pelaamatta otteluakaan. Vuonna 2015 hän pelasi kolmen kuukauden ajan toisessa brasilialaisseurassa, Esportivossa. Huhtikuussa 2015 Ricardo siirtyi Veikkausliigan Rovaniemen Palloseuraan, jonka paidassa hän teki pääsarjadebyyttinsä toukokuussa 2015 FF Jaroa vastaan. Hän pelasi kauden aikana 17 ottelussa saavuttaen kauden päätteeksi SM-hopeaa.


title: Ricardo (jalkapallomaalivahti)

text: Myös Ricardon isoveli Douglas Friedrich on ammattilaisjalkapalloilija. Douglas on pelannut muun muassa Iranissa.


title: Anthony McGill

text: Anthony McGill (s. 5. helmikuuta 1991 Glasgow) on skotlantilainen snooker-ammattilainen. Hän aloitti ammattilaisuransa vuonna 2010. McGill on ansainnut urallaan noin 215 tuhatta Englannin puntaa.


title: Anthony McGill

text: McGill aloitti ammattilaisuransa vuonna 2010. Hän ei ole saavuttanut urallaan vielä yhtään turnausvoittoa. Ranking-turnausfinaalissa McGill on ollut kerran, vuonna 2012 Scottish Openissa, jonka hän hävisi Ding Junhuille. Vuoden 2015 maailmanmestaruusturnauksessa McGill selviytyi puolivälieriin, jossa hän hävisi Shaun Murphylle.


title: Anthony McGill

text: McGill on toukokuussa 2015 maailmanrankingissa sijalla 24, joka on hänen uransa paras ranking-sijoitus. McGill on saavuttanut urallaan 124 sadan breikkiä, joista suurin on 144:n breikki.


title: Holger Albrechtsen

text: Holger Albrechtsen (23. kesäkuuta 1906 – 14. elokuuta 1992) oli norjalainen aitajuoksija. Hänen parhaana saavutuksenaan oli EM-pronssi 110 metrin aitajuoksussa vuoden 1934 kisoista Torinosta. Samoissa kisoissa hän sijoittui 400 metrin aitajuoksussa neljänneksi. Pika-aitojen Norjan mestaruuden Albrechtsen voitti kolme kertaa vuosina 1934, 1936 ja 1938, minkä lisäksi hän saavutti mestaruuden 400 metrin aidoissa kahdesti vuosina 1934 ja 1935.


title: Holger Albrechtsen

text: Albrechtsen edusti koko uransa ajan IK Tjavleä.


title: Holger Albrechtsen

text: Urheilu-uransa jälkeen Albrechtsen toimi Norjan yleisurheiluliiton hallituksen jäsenenä vuosina 1945-50 sekä varajäsenenä vuosina 1954-1955.


title: Haamuasema

text: Haamuasema on nimitys, jota käytetään suljetuista, käytöstä poistetuista tai alkujaankin käyttämättömäksi jääneistä julkisen raideliikenteen asemista, varsinkin metroasemista. Nimitys on peräisin Berliinistä, jossa ”haamuasemiksi” () nimitettiin eräitä Berliinin metron ja S-Bahnin asemia, joilla kylmän sodan ja Berliinin kahtiajaon aikana vuosina 1961–1990 junat eivät pysähtyneet. Myöhemmin nimitystä on käytetty muuallakin maanalaisista asemista, joiden ohi matkustajajunat kulkevat pysähtymättä tai joiden kautta liikennettä ei lainkaan kulje.


title: Haamuasema

text:
Elokuussa 1961 Itä-Saksan hallitus rakensi Berliinin muurin ja sulki siten vapaan kulkuyhteyden Itä- ja Länsi-Berliinin välillä. Rajan sulkemisesta seurasi, että myös Berliinin julkisen liikenteen verkko, joka siihen saakka oli ulottunut kaupungin molempiin osiin, jakautui kahtia. Osa metro- ja S-Bahn -linjoista jäi kokonaan jommallekummalle puolelle rajaa, mutta toiset linjat jakautuivat kahtia. Tällaisten linjojen junat kummallakin puolen ajoivat siitä lähtien vain viimeiselle asemalle ennen rajaa ja kääntyivät siellä takaisin. Poikkeuksena olivat kuitenkin metrolinjat U6 ja U8 sekä S-Bahnin "Nord-Süd Tunnel" -linja, joiden reittien molemmat päät jäivät Länsi-Berliinin puolelle, mutta keskiosuudellaan kulkivat jonkin matkaa myös Itä-Berliinin alueella. Nämä linjat pysyivät avoimina länsiberliiniläisille, mutta junat eivät pysähtyneet useimmilla Itä-Berliinissä sijainneilla asemilla, joskin ne teknisistä syistä hidastivat vauhtiaan kulkiessaan asemien kautta. Friedrichstraßen asemalla ne kuitenkin pysähtyivät, (mistä kerrotaan jäljempänä lisää.) Länsiberliiniläiset, jotka näillä linjoilla matkustaessaan näkivät vaunujen ikkunasta heikosti valaistut, tiukasti vartioidut asemat, alkoivat ymmärrettävästi nimittää niitä ”haamuasemiksi” (). Nimitys ei koskaan ollut virallinen, vaan Länsi-Berliinin senaikaisissa metrokartoissa ne oli varustettu merkinnällä: ""Bahnhöfe, auf denen die Züge nicht halten"" ("asemat, joilla junat eivät pysähdy"). Itäberliiniläisiin metrokarttoihin Länsi-Berliinin linjoja ja niiden asemia ei merkitty lainkaan. Ainoastaan Friedrichstraßen raja-aseman seinäkarttoihin merkittiin Länsi-Berliinin linjatkin, mutta ei haamuasemia. Itäberliiniläisissä kartoissa kaupungin kaksi osaa olivat "Berlin, Hauptstadt der DDR" ("Berliini, DDR:n pääkaupunki) ja "Westberlin."
Tilanne aiheutti luonnollisesti paljon ongelmia. Nämä linjat olivat oleellinen osa Länsi-Berliinin liikenneverkkoa, mutta koska ne osittain olivat Itä-Berliinin alueella, länsiberliiniläisen huoltohenkilökunnan oli vaikea päästä suorittamaan tarvittavia raiteiden ja tunnelien kunnossapitotöitä.


title: Haamuasema

text: Suljetuille asemille pystettiin piikkilanka-aidat, jotta luvattomat rajanylittäjät eivät voisi paeta metrotunnelien kautta. Sähkönjohtimena toiminut kolmas kisko oli sekin samalla tehokas ja hengenvaarallinenkin este. Jos joku onnistui läpäisemään yhden tai kaksi estettä, hälytin alkoi soida. Asemien sisäänkäynneistä oli poistettu kyltit ja opasteet, laitureille johtavat käytävät muurattu umpeen ja portaikot suljettu betoniesteillä. Ikkunoiden taakse oli rakennettu poliisiasemat, joista käsin koko aluetta voitiin valvoa.


title: Haamuasema

text: Tunnelien seinässä leveä valkoinen viiva osoitti rajan tarkan sijainnin. Myöhemmin joillekin asemille rakennettiin liukuovet, jotka sulkeutuivat yöksi, kun vartijat eivät olleet työssä. Toisilla asemilla vartiointi oli ympärivuorokautinen. Vartijoita oli asemalla aina kaksi kerrallaan, ja pidettiin tarkoin huoli siitä, etteivät henkilöt, jotka tunsivat toisensa henkilökohtaisesti, saaneet olla samalla asemalla vartiossa samaan aikaan. Lisäksi ylemmät upseerit saattoivat milloin hyvänsä yllättäen tehdä tarkastuksia. Muutamia asemia vartioivat rajavartijat.


title: Haamuasema

text: Friedrichstraßen asema sijaitsi Itä-Berliinin alueella, mutta sen kautta kulkivat eräät Länsi-Berliinin linjat. Kuitenkaan se ei ollut "haamuasema", vaan se toimi vaihtoasemana metrolinjan U6 ja eräiden S-Bahn-linjojen välillä. Länsiberliiniläiset matkustajat saattoivat kulkea laiturilta toiselle poistumatta asemalta ja tarvitsematta edes näyttää passia tai muita asiakirjoja, samaan tapaan kuin lentomatkustajat vaihtaessaan konetta kansainvälisellä lentoasemalla. Asema toimi myös rajanylityspaikkana: matkustajilla, joilla oli asianmukainen viisumi, oli oikeus poistua asemalta ulkoilmaan Itä-Berliiniin.


title: Haamuasema

text: Bornholmer Straßen S-Bahn-asema oli ainoa haamuasema, joka ei ollut tunnelissa. Se sijaitsi lähellä Berliinin muuria Bornholmer Straßen rajanylityspaikan luona. Länsiberliiniläiset junat kulkivat sen kautta pysähtymättä. Itäberliiniläiset S-Bahn-junat kulkivat saman aseman kautta eri raiteita pitkin. Itä- ja länsiberliiniläisten ratojen välinen yhdysraide oli suljettu korkealla aidalla.


title: Haamuasema

text: Toinen merkillisyys oli Wollankstraßen asema. Sekin oli länsiberliiniläisen S-Bahnin asema, joka sijaitsi Itä-Berliinin alueella, mutta aivan rajan läheisyydessä. Se oli kuitenkin käytössä ja avoinna länsiberliiniläisille, sillä yksi aseman sisäänkäynneistä avautui läheiselle Länsi-Berliinin puolella sijainneelle kadulle. Siellä asemalle johtanut sisäänkäynti oli tarkalleen rajalinjalla, ja paikalla oli varoitusmerkki, jossa matkustajille huomautettiin asiasta. Aseman muut sisäänkäynnit, jotka avautuivat läheisille Itä-Berliinin kaduille, oli suljettu.


title: Haamuasema

text: Ensimmäisenä haamuasemista otettiin uudelleen käyttöön Jannowitzbrücken asema linjalla U8. Se avattiin jo 11. marraskuuta 1989, vain kaksi päivää rajan avautumisen jälkeen. Se toimi Friedrichstraßen aseman tavoin rajanylityspaikkana, jossa aluksi oli tulli- ja rajavartioasema, mutta jonka kautta jokseenkin vapaasti pääsi kulkemaan Itä-Berliinistä Länsi-Berliiniin tai päinvastoin. Koska vanhat, ennen vuotta 1961 asetetut linjan pääteasemiin viittaavat opastekyltit olivat osittain hajonneet, minkä lisäksi ne olivat vanhentuneet, kun linjaa oli sillä välin molemmista päistä jatkettu, niiden päälle liimattiin väliaikaisesti käsin kirjoitetut opasteet. Rosenthaler Platzin asema samalla linjalla avattiin 18. joulukuuta 1989, ja siellä toimi samanlainen rajanylityspaikka.


title: Haamuasema

text: Kolmantena avattiin 18. huhtikuuta 1990 Bernauer Straßen metroasema, sekin linjalla U8. Koska sen pohjoinen sisäänkäynti oli aivan rajalinjalla, sieltä avattiin kulkuyhteys Länsi-Berliinin puolelle ilman rajatarkastusta. Eteläinen, Itä-Berliinin puoleinen sisäänkäynti avattiin vasta 1. heinäkuuta 1990.


title: Haamuasema

text: Neuvottelut linjojen U6 ja U8 kaikkien asemien sekä Oranienburger Straßen, Unter den Lindenin ja Nordbahnhofin S-Bahn-asemien avaamisesta ilman rajatarkastuksia aloitettiin 13. huhtikuuta 1990. Kesti kuitenkin vielä kaksi kuukautta, ennen kuin asemat saatiin siivotuiksi ja niiden sisätilat kunnostetuiksi. Nämä vielä suljettuina olleet asemat avattiin 1. heinäkuuta 1990 klo 11, samana päivänä kun Itä-Saksassa otettiin käyttöön Länsi-Saksan valuutta, ja samalla raja- ja tullitarkastukset poistettiin kokonaan.


title: Haamuasema

text: Ensimmäisenä S-Bahnin Nord-Süd -linjan haamuasemista avattiin 2. heinäkuuta 1990 Oranienburger Straßen asema. Unter den Lindenin ja Nordbahnhofin asemat avattiin kunnostustöiden jälkeen 1. syyskuuta 1990. Bornholmer Straßen asema avattiin 12. joulukuuta 1990 Länsi-Berliinin junille; vaihdot mahdollistava Itä-Berliinin junien laituri avattiin 5. elokuuta 1991. Viimeisenä haamuasemista avattiin Potsdamer Platzin asema 3. maaliskuuta 1992, sen jälkeen kun koko pohjois-eteläsuuntainen tunneli oli perusteellisesti kunnostettu.


title: Haamuasema

text: Seuraavina vuosina Berliinin kaupunki ja Saksan hallitus ryhtyivät laajoihin toimiin Berliinin S-Bahn- ja metroverkkojen yhdistämiseksi. Metrojärjestelmä saatiin palautetuksi ennen muuria vallinneeseen tilaan vuonna 1995, kun linjan U1 pääteasemana toiminut Warschauer Straßen asema avattiin jälleen. S-Bahn-verkon osalta työt saatiin päätökseen vuonna 2002, kun rengaslinja otettiin jälleen käyttöön, joskin muurin jäljiltä jotkin rataosuudet ovat edelleen poissa käytöstä. Päätöstä niiden palauttamisesta käyttöön ei ole tehty.


title: Haamuasema

text: Luettelossa ovat vain ne Itä-Berliinin alla sijainneet asemat, joiden kautta Länsi-Berliinin junat kulkivat pysähtymättä. Muurin kummallakin puolella oli myös asemia, jotka olivat suljettuina, koska niiden kautta kulkenut rataosuus ei ollut käytössä.


title: Haamuasema

text: Niille asemille, jotka avattiin ennen heinäkuuta 1990, asetettiin väliaikaiset rajavartioasemat. Myöhemmin avatuille asemille sellaisia ei asetettu, koska Saksojen välisen rahaunionin tullessa voimaan poistettiin niiden väliltä myös kaikki rajatarkastukset.


title: Haamuasema

text:
Berliinin alueella ja sen läheisyydessä oli myös joukko raideliikenteen asemia, jotka, päin vastoin kuin edellä mainitut, olivat kahtiajaon aikana vilkkaassa käytössä, mutta jotka jälleenyhdistymisen jälkeen nopeasti menettivät merkityksensä ja suuren osan matkustajistaan ja joista jotkut on täysin poistettu käytöstä niin, että niitä voidaan nyt pitää haamuasemina. Huomattavimpia sellaisia ovat:
Pariisin metron haamuasemia ovat:Helsingissä eräänlaisina haamuasemina voidaan pitää seuraavia:Tukholman metrossa Kymlingen asema on jäänyt haamuasemaksi.


title: Haamuasema

text: Yhdysvalloissa New Yorkin metron seuraavat asemat eivät enää ole käytössä:


title: Haamuasema

text: Rochesterin metro valmistui vuonna 1927, mutta vuonna 1956 se jäi kokonaan pois käytöstä.


title: Reichsbräuteschule

text: Reichsbräuteschule eli Valtakunnan morsiankoulu oli saksalainen laitos, joka perustettiin Natsi-Saksassa 1930-luvun lopulla.


title: Reichsbräuteschule

text: Morsiankoulut luotiin kouluttamaan nuoret naiset kunnollisiksi natsien vaimoiksi, natsiaatteeseen opetetuiksi ja harjaantumaan kodinhoitoon. Koulutusta pidettiin avioliittoluvan edellytyksenä monille naisille, jotka halusivat mennä naimisiin SS-jäsenten kanssa. Heille opetettiin ruoanlaittoa, lastenhoitoa, silitystä ja miehen sotilasvarusteiden kiillotusta, mutta myös poliittisesti korrektia keskustelutapaa ja lasten kasvattamista kansallissosialisteiksi.


title: Phil Hill (jääkiekkoilija)

text: Phil Hill (s. 23. toukokuuta 1982) on walesilainen jääkiekkoilija, joka on pelannut muun muassa Cardiff Devilsissä ja Sheffield Steelersissä.


title: Manebi

text: Manebi (CHMnNS) on rakenteeltaan polymeerimäinen, kompleksinen mangaanin ja etyleenibistiokarbamiinihapon suola. Yhdistettä käytetään maataloudessa kasvien fungisidina eli sienitautien torjuntaan ja hoitoon käytettävänä aineena.